Muhyiddin sabar berdepan pertuduhan, tak mahu rakyat turun ke jalanan

CYBERJAYA: Pengerusi Perikatan Nasional (PN), Tan Sri Muhyiddin menegaskan beliau tidak akan mengajak rakyat turun ke jalanan untuk membela dirinya yang kini berdepan dengan enam pertuduhan di mahkamah.

Katanya, cukuplah melihat keadaan rakyat kini sedang mengalami kesusahan hidup dan beliau enggan membebankan rakyat untuk membela dirinya.

Bagaimanapun, bekas perdana menteri itu berharap rakyat dapat menitipkan doa buatnya supaya diberikan keadilan dan dilindungi oleh Allah.

“Saya terima pertuduhan ke atas saya ini dengan sabar. Saya tahu dalam dunia politik, ramai musuh yang ingin menghancurkan saya, keluarga saya dan parti saya.

“Lebih-lebih lagi apabila saya berhadapan dengan musuh politik yang rakus. Bagi saya tidak mengapa. Ini jalan perjuangan yang saya pilih.

“Saya tidak memilih untuk bersekongkol atau tunduk dengan desakan mereka yang batil. Saya pilih untuk tegak berdiri di atas prinsip yang saya pegang. This is the price that I have to pay,” kata Muhyiddin pada sidang media selepas selesai proses pendakwaan di Mahkamah Sesyen Kuala Lumpur, pada Jumaat.

Sidang media berkenaan turut disiarkan secara langsung menerusi laman Facebook rasminya hari ini.

Dalam pada itu, Muhyiddin turut mendakwa bahawa pihak berkuasa hanya menggunakan agensi penguatkuasa sebagai alat untuk mencapai tujuan politik mereka.

Tambah beliau, pendakwaan terhadapnya adalah satu bentuk pemangsaan politik yang terancang.

“Saya yakin dengan kuasa Allah. Saya berdoa semoga Allah mengurniakan rahmah dan inayahNya ke atas saya dan melindungi saya dan sahabat-sahabat seperjuangan saya daripada fitnah jahat dan musibah buruk.

“Saya dan pasukan peguam saya akan berusaha dan berikhtiar untuk mendapatkan keadilan di mahkamah. Nasib saya akan saya serahkan kepada Allah dan hakim yang adil,” tegasnya.

Untuk rekod, Ahli Parlimen Pagoh itu berdepan dakwaan sebagai seorang pegawai badan awam, iaitu Perdana Menteri Malaysia dan Presiden Bersatu, telah menggunakan kedudukan untuk suapan wang berjumlah RM232.5 juta daripada seorang individu dan tiga syarikat.

Bagi dua lagi pertuduhan, Muhyiddin selaku presiden parti itu, didakwa menerima hasil daripada aktiviti haram, iaitu wang berjumlah RM195 juta yang dimasukkan ke akaun CIMB Bank milik Bersatu pada 25 Februari 2021 dan 8 Julai 2022.

Beliau bagaimanapun mengaku tidak bersalah terhadap semua pertuduhan itu dan minta untuk dibicarakan.

Author

Diyana Rahip

View all posts

View all posts


Duit RM40 pemberian terakhir anak buat bapa

KLUANG: Duit RM40 yang diberikan Mohd Ashraf Rafiq Mohd Arifin, 11, adalah kenangan terakhir bagi bapanya, Mohd Arifin Syamsuddin sebelum anaknya itu meninggal dunia dalam kemalangan maut yang membabitkan dua kenderaan di Kilometer 71, Jalan Batu Pahat-Mersing, Kahang, petang semalam.

Mohd Arifin, 32, berkata, pada mulanya dia enggan menerimanya, namun anak sulungnya itu berkeras tetap mahu memberikan kepadanya dengan alasan boleh digunakan ketika mereka bercuti nanti.

Selain pemberian itu, tiada perubahan sikap yang berlaku terhadap anaknya itu, cuma kanak-kanak itu meminta untuk menaiki kereta Perodua Myvi yang sama dengan sepupu mereka.

“Selama ini kami sekeluarga tidak pernah menaiki kereta berasingan ketika bercuti, namun kali ini anak saya itu mahu menaiki kereta Myvi bersama sepupu mereka, kami berkonvoi tiga kereta menuju ke Mersing untuk bercuti.

“Ketika kejadian, saya yang berada di hadapan terdengar bunyi dentuman yang kuat dari arah belakang dan terkejut bila lihat ada kenderaan lain melintang di tengah jalan, sedangkan kereta Perodua Myvi yang dinaiki anak saya tidak kelihatan,” katanya ketika ditemui di pekarangan hospital, malam tadi.

Mohd Arifin berkata, dia yang memandu kereta Perodua Bezza terus membuat pusingan U dan mendapati kereta Perodua Myvi terbabit sudah terbalik di bahu jalan dan terus meluru keluar menyelamatkan mereka.

Dia berkata, ketika usaha menyelamatkan mereka yang berada di dalam kereta itu, dia mendakwa terkena renjatan elektrik dipercayai berpunca daripada pagar yang berada di kawasan berkenaan, namun tidak mempedulikannya kerana nyawa ahli keluarga lebih penting.

“Pada mulanya saya bersama pakcik berusaha untuk mengeluarkan mangsa, namun dia yang mempunyai penyakit jantung memberhentikan hasratnya itu.

“Orang ramai yang berada di lokasi tidak berani turun ke kawasan itu tetapi saya terus nekad untuk menyelamatkan mangsa satu persatu bermula dengan mendukung anak saya,” katanya.

Selain Mohd Ashraf Rafiq, mereka yang meninggal dunia ialah pasangan adik beradik Muhammad Zharfan Noramin, 16, dan Muhammad Syakir Noramin 11; Siti Nurzannah Kahdar, 26; Masrina Kahdar, 21 dan Muhammad Adil Abdul Kahdir, 22.

Terdahulu, kesemua mangsa dipercayai dalam perjalanan dari Kluang ke Kahang untuk berkelah di Pantai Air Papan, Mersing, sebelum kereta yang dinaiki mereka hilang kawalan dan bertembung kereta Honda Stream di lokasi berkenaan pada pukul 4.40 petang, semalam. – BERNAMA


JDT sudah berbeza, jauh lebih kuat – Oniki

ISKANDAR PUTERI: Pengendali Kawasaki Frontale, Toru Oniki tidak menyangka perubahan pada skuad Johor Darul Ta’zim (JDT) dalam tempoh setahun memaksa anak-anak buahnya bekerja keras untuk membawa pulang tiga mata dalam perlawanan pertama Liga Juara-juara Asia (ACL) Kumpulan I yang berkesudahan 1-0 malam semalam.

Oniki memberitahu, kemenangan itu amat bermakna bagi pasukan dalam kempen ACL musim ini dan memberi keyakinan kepada pemain untuk terus mencatatkan kemenangan dalam saingan peringkat kumpulan dan melangkah ke pusingan seterusnya.

Dia juga akui kualiti yang dimiliki JDT adalah berbeza berbanding musim lalu setelah mempamerkan corak permainan yang berkualiti dan menghukum barisan pemainnya ketika permainan memasuki tempoh 20 minit terakhir.

“Ini adalah perlawanan pertama peringkat kumpulan dan kemenangan ini amat bermakna buat kami lebih-lebih lagi berjaya meraih tiga mata di tempat lawan. Ia bukan tugas mudah untuk beraksi di sini dengan sorakan padu penonton yang cuba menenggelamkan tumpuan pemain.

“Selain faktor persekitaran, JDT juga mempamerkan permainan yang berkualiti dan berintensiti tinggi, mereka lebih baik berbanding tahun lalu. Jadi, saya amat berpuas hati dapat membawa pulang tiga mata,” katanya.

Pengendali berusia 49 tahun itu mengakui sengaja menukar rentak permainan secara bertahanan pada 10 minit terakhir kerana tidak mahu mensia-siakan peluang mengutip tiga mata pertama yang menjadi rebutan.

“Ya, itu adalah arahan saya untuk banyak bertahan pada masa akhir, kalau boleh saya nak teruskan menyerang tetapi kami tidak mahu mengambil risiko dibolosi lawan. Memandangkan kami sudah mendahului di tempat lawan, jadi prioriti kami adalah untuk pertahankan kelebihan yang dimiliki dan semuanya berjalan mengikut perancangan,” katanya.

Mengenai persembahan Arif Aiman Hanafi, Oniki menyifatkan pemain sayap ini sangat lincah dan sukar dikawal sehingga berupaya mengkacar-kacirkan benteng pertahanannya walaupun telah dikawal ketat.

“Arif Aiman adalah seorang pemain yang berbakat, saya tahu kemampuannya dan telah mengarahkan pemain untuk mengawalnya namun dia masih mampu untuk melakukan serangan, menggelecek dan melakukan percubaan terus ke gawang.

“Kami bermain mengikut taktikal yang telah ditetapkan dan sedar ia tugas sukar untuk membawa pulang tiga mata, tapi siapa pun menang malam tadi, bagi saya ia tiada bezanya kerana masing-masing pamerkan kesungguhan untuk menang,” katanya. – Utusan

Author

Media Variasi

View all posts

View all posts


Cal Crutchlow anggotai Yamalube RS4GP Racing Team YZR-M1 di GP Jepun

Author

Muhammad Nor Fadzly Mahat

View all posts

View all posts


Pemandu Proton Gen-2 maut tercampak keluar kereta

TANGKAK: Seorang pemandu lelaki maut apabila tercampak keluar selepas melanggar sebatang pokok di bahu jalan berhampiran kebun bunga Gwee Song Pek, Kampung Sungai Jaya, Bukit Gambir di sini malam semalam.

Menurut Ketua Balai Bomba dan Penyelamat (BBP) Bukit Gambir, Penolong Penguasa Bomba Mohd. Farizan Mokhtar, pihaknya menerima panggilan kecemasan pada pukul 10.35 malam mengenai kemalangan sebuah kereta jenis Proton Gen-2.

Sehubungan itu, komander operasi diketuai PBK II Mohd. Khalid Mohd Aris dengan kekuatan tujuh anggota Balai Bomba dan Penyelamat (BBP) Bukit Gambir bersama satu jentera dikejarkan ke tempat kejadian.

“Kita dapati kemalangan berlaku melibatkan sebuah kereta jenis Proton Gen-2 terbabas melanggar sebatang pokok di bahu jalan dan difahamkan mangsa berusia 21 tahun memandu seorang diri dari arah Grisek ke Bukit Gambir.

“Mangsa kemudian telah tercampak keluar dari kereta semasa kemalangan dan disahkan meninggal dunia di tempat kejadian sebelum diserahkan kepada pihak polis untuk tindakan selanjutnya,” katanya ketika dihubungi Kosmo hari ini.

Author

Media Variasi

View all posts

View all posts


Kementerian Luar lancar kempen sumbangan kemanusiaan mangsa gempa bumi Turkiye, Syria

PUTRAJAYA: Bagi meringankan beban mangsa bencana gempa bumi yang melanda Turkiye, Syria dan negara-negara sekitar, Kementerian Luar melancarkan kempen sumbangan kemanusiaan melalui Tabung Bencana Kementerian Luar Negeri (TBKLN) bermula 10 hingga 23 Februari ini.

Menurut satu kenyataan, TBKLN yang telah ditubuhkan pada 2006 adalah bertujuan untuk mengumpul serta menyelaras sumbangan daripada orang awam di Malaysia bagi membantu mangsa bencana alam di luar negara.

“Atas keprihatinan dan semangat Malaysia Madani, usaha murni ini diteruskan lagi dengan mengumpul dana sumbangan kemanusiaan bagi membantu mangsa gempa bumi yang terkesan.

“KLN mengalu-alukan orang ramai, kumpulan korporat dan perniagaan serta badan bukan kerajaan (NGO) untuk menyalurkan sumbangan melalui TBKLN. Sumbangan yang dibuat adalah layak dituntut sebagai potongan cukai pendapatan di bawah Subseksyen 44(6) Akta Cukai Pendapatan (ACP) 1967,” menurut kenyataan itu.

Sumbangan boleh dibuat menerusi keterangan seperti berikut:

Nama Akaun: Tabung Bencana Kementerian Luar Negeri

Nama Bank: Affin Islamic Bank Berhad, Cawangan Putrajaya

Nombor Akaun: 1054 9000 0599

Bagi tujuan rekod dan pengeluaran resit, butiran sumbangan hendaklah disertakan melalui pautan https://tinyurl.com/yck9tnen

Sebarang pertanyaan lanjut boleh dikemukakan kepada Sekretariat TBKLN melalui emel tbkln@kln.gov.my.

Menurut angka rasmi terkini, lebih 16,540 orang terbunuh manakala 66,130 yang lain cedera di 10 wilayah Turkiye setakat ini, berikutan dua gempa bumi kuat masing-masing bermagnitud 7.7 dan 7.6 yang menggegarkan wilayah selatan negara itu pada Isnin.

Gempa bumi kuat itu turut menjejaskan negara jiran Syria dengan hampir 1,347 orang dilaporkan terkorban dan lebih 2,295 yang lain cedera. Kesan gegaran juga dilaporkan dirasai di Cyprus dan Lubnan.

Pada Selasa, Turkiye mengisytiharkan darurat selama tiga bulan di 10 wilayah iaitu Adana, Adıyaman, Diyarbakir, Gaziantep, Hatay, Kahramanmaras, Kilis, Malatya, Osmaniye dan Sanliurfa, bagi memastikan misi mencari dan menyelamat (SAR) berjalan lancar. – BERNAMA


Twitter tutup akses percuma untuk API

Para pembangun sentiasa dapat mengakses platform API tanpa bayaran, sekurang-kurangnya pada tahap terhad manakala integrasi yang lebih mendalam dikenakan caj.

Menerusi ciapannya pada Khamis, Twitter tidak memberikan sebarang butiran mengenai model harga, hanya akan menawarkan prospek maklumat lanjut pada minggu akan datang.

“Mulai 9 Februari, kami tidak lagi menyokong akses percuma kepada API Twitter, kedua-dua v2 dan v1.1. Tahap asas berbayar akan disediakan,” menurut ciapan pada pagi Khamis yang dipetik Agensi Akhbar Jerman (dpa).

Caj bayaran oleh Twitter untuk mengakses API, bermakna perkhidmatan itu perlu menuntut wang daripada pengguna mereka. Model perniagaan ini dilihat sukar memandangkan kesanggupan untuk membayar di Internet agak rendah.

Jutawan teknologi Elon Musk membeli Twitter pada musim luruh lepas dan membebankan perkhidmatan itu dengan berbilion-bilion hutang yang kini perlu dibayar dan pada masa yang sama, hasil pengiklanan merosot.

Twitter cuba memperoleh lebih banyak wang termasuk menerusi tawaran langganan. Baru-baru ini, perabot dari ibu pejabatnya di San Francisco turut dilelong. – BERNAMA


Berucap dalam masjid: Minta maaf atau saman – Fahmi Fadzil

Demikian tegas Menteri Komunikasi dan Digital, Fahmi Fadzil terhadap dua individu yang memfitnahnya berhubung dakwaan menyampaikan ceramah politik di sebuah masjid di Rawang, Ahad lalu.

Kata Pengarah Komunikasi Pakatan Harapan itu, kedua-dua individu tersebut juga perlu menarik balik tuduhan tersebut dalam tempoh sama.

“Masa itu ada orang tangkap gambar dan tulis saya ceramah tanpa tauliah, berpolitik dan kempen di dalam masjid sedangkan ia bukan begitu.

“Alhamdulillah, petang tadi Ketua Polis Selangor mengumumkan setelah 22 saksi disiasat, beliau kata saya, Fahmi Fadzil, tidak bersalah,” katanya ketika berucap pada Jelajah Perpaduan sempena PRN Selangor di Sungai Kandis, dekat sini, malam tadi.

Terdahulu, Kosmo! melaporkan polis Selangor mengesahkan tiada unsur kempen politik berhubung ucapan beliau dalam ruang solat utama Masjid Nurul Yaqin, Kampung Melayu Seri Kundang, Rawang, di sini, Ahad lalu.

Jelas Fahmi, notis tuntutan telah dihantar oleh peguamnya kepada penceramah bebas Ahmad Dusuki Abdul Rani dan pentadbir Laman Facebook ‘N13 Kuang’, petang semalam.

Ujarnya, notis itu bagi membersihkan namanya daripada tuduhan mengadakan ceramah di masjid sedangkan beliau hanya menjelaskan tindakan mengharamkan kumpulan muzik The 1975 seperti diminta oleh ahli jawatankuasa masjid ketika singgah solat di situ.

“Ini bagi menunjukkan bahawa perbuatan memfitnah tidak boleh sama sekali dikompromi terutama dalam kehangatan kempen Pilihan Raya Negeri yang sedang berlangsung,” katanya.

Sementara itu, tinjauan di laman sosial termasuk Facebook bagi kedua-dua individu setakat pagi ini mendapati tiada sebarang permohonan maaf dibuat berhubung perkara itu.

Author

Media Variasi

View all posts

View all posts


Anwar hadir program Munajat Ambang Tahun Baharu 2023

PUTRAJAYA: Perdana Menteri, Datuk Seri Anwar Ibrahim malam ini menyertai lebih 2,000 jemaah di Masjid Putra di sini untuk menunaikan solat hajat dan bacaan Yasin sempena program Munajat Ambang Tahun Baharu 2023.

Beliau yang berbaju Melayu tiba di masjid berkenaan kira-kira pukul 6.21 petang diiringi Menteri di Jabatan Perdana Menteri (Hal Ehwal Agama) Datuk Seri Mohd Na’im Mokhtar sempat menjamu selera bersama jemaah yang hadir sebelum menunaikan solat Maghrib berjemaah.

Turut serta Timbalan Perdana Menteri, Datuk Seri Dr Ahmad Zahid Hamidi dan beberapa menteri Kabinet antaranya Menteri Dalam Negeri, Datuk Seri Saifuddin Nasution Ismail serta Menteri Komunikasi dan Digital, Fahmi Fadzil.

Solat Maghrib dan solat hajat diimamkan oleh Imam Besar Masjid Putra Salahuddin Ghozali, disusuli bacaan yasin dan doa selamat.

Anwar menyampaikan amanat khas pada 8 malam yang disiarkan secara langsung menerusi Radio Televisyen Malaysia (RTM) sebelum menunaikan solat Isyak pada 8.30 malam.

Sebelum ini, Anwar mengumumkan sambutan Ambang Tahun Baharu 2023 di Dataran Merdeka yang sepatutnya diadakan malam ini, dibatalkan berikutan keadaan beberapa negeri dilanda musibah banjir selain bagi menghormati mangsa-mangsa yang terkorban dalam kejadian tanah runtuh di Batang Kali, baru-baru ini. – BERNAMA


Khidmat Ustaz Zambri Mantop sudah tamat sejak tahun lalu – Jakim

CYBERJAYA: Dakwaan seorang pengguna Facebook berhubung jawatan Ahli Dewan Undangan Negeri (ADUN) Sungai Burong, Dr Mohd Zamri Mohd Zainuldin dalam Jabatan Kemajuan Islam Malaysia (Jakim) adalah tidak tepat.

Jakim dalam satu kenyataan pada Isnin menjelaskan, perkhidmatan Mohd Zamri atau lebih dikenali sebagai Ustaz Zambri Mantop sebagai Ahli Lembaga Penasihat Pembangunan Al-Quran Jakim telah tamat sejak Disember 2022.

“Dr Zamri Zainuldin telah tamat tempoh perkhidmatan sejak Disember 2022 dan pelantikannya tidak diperbaharui,” kata agensi itu.

Sebelum ini, tular di media sosial mengenai perdebatan warganet yang mempersoalkan pelantikan Mohd Zamri, yang juga Ketua Dewan Ulamak PAS Selangor ke agensi berkenaan.

Pada Pilihan Raya Negeri (PRN) Selangor baru-baru ini, Mohd Zamri yang mewakili Perikatan Nasional (PN) menang di kerusi Dewan Undangan Negeri (DUN) Sungai Burong, selepas memperoleh majoriti 6,842 undi menewaskan calon Barisan Nasional (BN), Mohamad Khir Ramli.

Author

Fazleen Safina Abd Jamil

View all posts

View all posts


Bekas pemain JDT Asraruddin Putra berhijrah ke Arab Saudi

MAKKAH: Selain bintang terkemuka Cristiano Ronaldo dan Karim Benzema yang berpindah ke kelab bola sepak di Arab Saudi, bekas pemain JDT, Asraruddin Putra Omar turut berhijrah ke negara itu.

Bagaimanapun, bekas pemain kebangsaan itu bukan menandatangani kontrak dengan mana-mana kelab di Arab Saudi, sebaliknya tinggal di Tanah Suci Makkah bagi mencari kebahagian dan mendalami ilmu agama.

Asraruddin Putra, 35, yang tidak pernah mengumumkan persaraan daripada arena bola sepak selepas mengalami kecederaan di kaki kirinya ketika bersama JDT berkata, ramai tidak mengetahui mengenai keberadaannya di sebuah perkampungan Melayu di Bukit Ajyad di sini.

“Saya sebenarnya ada pasang impian sejak kecil dulu, saya tengok orang datang Makkah buat umrah, kalau ada rezeki nak duduk sini sama ada di Makkah atau Madinah.

“Tetapi hanya sekadar impian sahaja lah sebab saya tak kenal sesiapa di Makkah atau Madinah,” katanya ketika ditemui pemberita di sini.

Katanya beliau kemudian mengetahui mengenai perkampungan berkenaan menerusi kenalannya selepas melakukan umrah buat kali kedua di Tanah Suci pada 2022, sebelum terpaut untuk tinggal di situ.

Menurut Asraruddin Putra beliau kembali ke Makkah pada awal tahun ini dan berada di sini selama tiga bulan dengan menyewa rumah di perkampungan Melayu berkenaan, kira-kira tiga kilometer dari Masjidil Haram.

Pemain yang pernah menjalani latihan percubaan bersama kelab gergasi Belanda, PSV Eindhoven itu turut bertemu jodoh dengan Tengku Nurliyana Tengku Azlan, seorang jururawat berasal dari Gong Badak, Terengganu yang bekerja di sebuah hospital di Jeddah, Arab Saudi.

Mereka berdua mendirikan rumah tangga pada 13 Mei lepas di Shah Alam Selangor, sebelum kedua-duanya kembali ke Makkah, tiga hari kemudian. – BERNAMA


Banjir Sabah: 142 mangsa ditempatkan di empat PPS pagi ini

KOTA KINABALU: Seramai 142 orang daripada 36 keluarga mangsa banjir di Sabah ditempatkan di empat pusat pemindahan sementara (PPS) dalam bencana melibatkan Penampang, Putatan, Papar dan Beaufort, setakat 8 pagi ini.

Jumlah itu meningkat berbanding hanya 88 orang daripada 16 keluarga mangsa banjir melibatkan tiga daerah semalam.

Sekretariat Jawatankuasa Pengurusan Banjir Sabah dalam kenyataan memaklumkan empat PPS beroperasi ialah Dewan Kebudayaan di Penampang yang menempatkan 20 mangsa daripada empat keluarga; Dewan PPR Sri Keramat, Putatan (61 mangsa daripada 11 keluarga).

Dua lagi PPS ialah Kompleks Latihan dan Pemulihan OKU di Papar (10 mangsa daripada dua keluarga); dan Dewan DSP Mohd Dun Banir, Beaufort (51 mangsa daripada 19 keluarga).

Kesemua PPS berkenaan masing-masing dibuka pada Ahad dan Isnin susulan hujan lebat berterusan sejak Sabtu lepas.

Cuaca mendung pada pagi ini di sekitar Kota Kinabalu dan pantai barat Sabah, manakala Jabatan Meteorologi Malaysia meramalkan ribut petir di beberapa lokasi dan hujan pada sebelah petang di kawasan terlibat kecuali Putatan. – BERNAMA


Lima PPR, perumahan awam terima hampir RM34 juta ganti lif

SEBANYAK RM33.6 juta akan disalurkan kepada Dewan Bandaraya Kuala Lumpur (DBKL) bagi tujuan penggantian lif di lima Program Perumahan Rakyat (PPR) dan juga perumahan awam.

Ini melibatkan PPR Bukit Jalil, Perumahan Awam Desa Rejang, Perumahan Awam Seri Pangkor 1, Perumahan Awam Seri Pangkor 2 dan Perumahan Seri Terengganu.

Jumlah itu adalah sebahagian daripada RM50 juta peruntukan khas Kerajaan Perpaduan melalui Inisiatif Belanjawan Lif Madani 2023.

Perkara tersebut diumumkan menerusi Majlis Penyerahan Peruntukan bagi Inisiatif Belanajawan Madani 2023 yang diadakan di PPR Seri Malaysia di Taman Desa Petaling, Kuala Lumpur pada Khamis.

Majlis berkenaan dihadiri oleh Menteri Pembangunan Kerajaan Tempatan, Nga Kor Ming dan Ahli Parlimen Bandar Tun Razak, Datuk Seri Dr Wan Azizah Wan Ismail.

Kor Ming berkata, peruntukan itu akan membantu kerja-kerja penggantian sebanyak 56 unit lif di 19 blok rumah pangsa PPR dan perumahan awam.

“Kerja-kerja tersebut akan dilaksanakan oleh Dewan Bandaraya Kuala Lumpur (DBKL) bermula tahun ini dan dijangka siap secara berperingkat sehingga tahun 2024.

“Penyelenggaraan dan penggantian lif ini dijangka akan memberi manfaat kepada 9,272 orang penduduk di PPR dan perumahan awam tersebut,” katanya.

Dalam majlis sama, turut dilancarkan adalah penggantian enam unit lif di Blok A dan Blok, PPR Seri Malaysia yang melibatkan RM3.28 juta peruntukan disediakan oleh DBKL

Penggantikan dan penyelenggaran lif ini merupakan keperluan yang ditunggu-tunggu oleh penduduk, memandangkan usia lif sudah menjangkau 19 tahun.

Selain itu, KPKT melalui agensi di bawahnya iaitu Urbanice Malaysia turut melakukan transformasi ruang sedia ada di Blok B, PPR Seri Malaysia yang diberi nama sebagai Ruang Komuniti atau Community Corner.

Berkonsepkan ‘Social Integration at Common Space’, ruang tersebut diwujudkan untuk mencetuskan aktiviti sosial yang baik, selamat serta memberi peluang kepada penduduk yang berbeza latar belakang, kumpulan umur dan kaum untuk membina hubungan komuniti yang sihat dan kukuh.

Ia juga merupakan salah satu usaha berterusan dalam menggalakkan integrasi sosial secara inklusif di kawasan umum terutamanya di Perumahan Awam dan PPR.

Turut hadir dalam majlis sama adalah Datuk Bandar Kuala Lumpur, Datuk Kamarulzaman Mat Salleh; Ketua Pengarah Jabatan Perumahan Negara, Datuk Jayaselan; pegawai-pegawai kanan kerajaan Persekutuan dan DBKL serta Pengerusi Persatuan Penduduk PPR Seri Malaysia.

Author

Fazleen Safina Abd Jamil

View all posts

View all posts


Bekas pensyarah raih kejayaan, cipta model pintar tajwid demi bantu pelajar ‘buta’ Al-Quran

CYBERJAYA: Inisiatif seorang pendidik untuk membantu pelajar menguasai bacaan al-Quran dengan pantas nyata meraih hasil yang lumayan apabila memenangi pingat emas dalam pertandingan Inovasi Pusat Pengajian Tinggi Malaysia (PECIPTA’22).

Bekas pensyarah di Institut Perguruan Ipoh, Zakaria Nasirudin, 58, berkata, kajian yang meraih kejayaan itu berlandaskan model Pintar Tajwid Haraki (PiTaH) yang memperkenalkan pengajaran al-Quran melalui Total Physical Response (TPR).

Menurutnya, model tersebut dihasilkan bagi menangani masalah pelajar tidak minat belajar al-Quran serta masih ramai umat Islam keliru dengan istilah tajwid yang melibatkan huruf Hijaiyah bersambung dan pelbagai baris.

“Begitu juga dengan istilah tajwid al-Quran yang kesemuanya dalam bahasa Arab. Mad Jaiz Munfasil, mad wajib muttasil, ikhfa’ Syafawi, ikhfa’ halqi, Idham mutaqaribain dan sebagainya.

“Istilah-istilah ini membebankan bagi mereka yang baharu mempelajari al- Quran. Keadaan ini menyukarkan pelajar untuk ingat dan faham fungsi setiap hukum tajwid tersebut,” katanya kepada MEDIA VARIASI.

Justeru, Zakaria yang juga merupakan pengasas haraki itu menjelaskan pendekatan model TPR dalam bacaan al-Quran dapat membolehkan seseorang yang ‘zero’ tentang al-Quran membaca kitab suci itu dengan tajwid yang betul dalam tempoh yang singkat.

“Pendekatan TPR menggunakan pergerakan tangan dan body language bagi memudahkan kefahaman pelajar.

“Kaedah ini juga menggunakan Teknik Visual Tajwid Tepat (TVTT) mampu menyelesaikan masalah pelajar yang keliru huruf Hijaiyah bersambung dan pelbagai baris serta mengatasi masalah bacaan al-Quran bertajwid,” jelasnya.

Dalam pada itu, Zakaria turut memaklumkan kejayan pembangunan model PiTaH itu turut melibatkan kerjasama 343 orang guru al-Quran, pensyarah kanan Universiti Awam Malaysia dan Institut Pendidikan Guru Malaysia (IPGM).

Malahan, kini model berkenaan diolah dalam bentuk buku yang berjudul Asas Al-Quran Kaedah Haraki (BAQH).

“Buku ini mengandungi 33 video yang boleh dilihat menggunakan QR Code bagi memudahkan pelajar mengulangkaji dan buat latihan apa yang telah dipelajari,” ujarnya.

Author

Diyana Rahip

View all posts

View all posts


Petronas jual aset sebelum dirampas Sulu

CYBERJAYA: Pendedahan media berhubung tindakan untuk merampas berpuluh bilion ringgit aset anak syarikat Petronas di Azerbaijan mengejutkan ramai pihak.

Kelmarin Financial Times yang berpangkalan di London melaporkan pasukan peguam penuntut telah memberi notis merampas aset Petronas Azerbaijan (Shah Deniz) dan Petronas South Caucasus yang dianggarkan bernilai AS$2 bilion (RM8.9 bilion).

Walaupun kedua-dua anak syarikat dalam laporan tersebut telah menerima notis ‘Saisie-arret’ pada 11 Julai lalu,  namun ketika ini belum berlaku sebarang pemindahan aset.

‘Saisie-arret’ bermaksud notis pengambil alihan aset bagi mendapatkan jumlah penghakiman/keputusan (award) timbang tara yang diperoleh.

Menurut penganalisis bebas dikenali sebagai Zaharah Shah Alam, notis ini belum tentu boleh dilaksanakan kerana pelbagai isu teknikal undang-undang Azerbaijan atau di mana aset tersebut berada.

“Satu hal lagi, kedua-dua syarikat yang mendapat notis tersebut sebenarnya telah tiada aset.

“Menurut Petronas kesemua aset kedua-dua anak syarikat ini telah pun dilupuskan sebelum ini.

Bekas Perdana Menteri, Datuk Seri Najib Razak dalam kenyataannya menyalahkan kemelut yang berlaku itu kepada bekas Peguam Negara semasa pemerintahan Pakatan Rakyat (PH), Tan Sri Tommy Thomas.

“Keturunan Sulu saman negara kita pada tahun 2019 ketika pentadbiran kerajaan PH atas alasan Malaysia melanggar perjanjian 1878 antara kerajaan Sulu lama di Filipina dan wakil Syarikat Borneo Utara British yang pernah mentadbir wilayah yang kini Sabah setelah negara hentikan bayaran RM5,300 setiap tahun.

“Bayaran tersebut dihentikan pada tahun 2013 selepas insiden pencerobohan Lahad Datu yang mengakibatkan pengorbanan 10 ahli anggota negara keselamatan,” katanya melalui Facebooknya semalam.

Ahli Parlimen Pekan itu berkata, selepas kalah dalam kes mahkamah di Sepanyol, Malaysia telah diarah membayar gantirugi kepada Sultan Sulu, dan kini berdepan tuntutan yang lebih besar iaitu wilayah Sabah.

Bahkan katanya tidak mustahil akan ada lebih banyak ‘tuntutan’ dikemukakan termasuk melalui rampasan aset-aset Petronas di lebih banyak tempat.

“Terima kasih Tommy dan kerajaan PH! Sudah rampas US$2 bilion (RM8.88 bilion). Boleh rampas lagi US$12,92 bilion daripada US$14.92 bilion (RM66 bilion) yang kita kalah kes kepada pewaris Sulu.

“Petronas menjalankan bisnes di banyak negara. Nak rampas secukup-cukupnya jumlah RM66b itu bukan perkara susah.

“Pulau Batu Puteh dah hilang. Kini giliran kita kena bayar RM66 bilion sekiranya tak mahu hilang Sabah juga,” katanya.

Petronas dalam kenyataannya memaklumkan sudah melupuskan dua asetnya di Azerbaijan dan hasilnya sudah dipulangkan.

Syarikat itu menjelaskan kedua-dua anak syarikat itu, PETRONAS Azerbaijan (Shah Deniz) S.à r.l. dan PETRONAS South Caucasus S.à r.l. telah melupuskan semua aset di Republik Azerbaijan dan hasil dari pelupusan ini telah dipulangkan dengan sewajarnya.

PETRONAS mengesahkan kedua-dua anak syarikat, PETRONAS Azerbaijan (Shah Deniz) S.à r.l. dan PETRONAS South Caucasus S.à r.l. menerima notis ‘Saisie-arret’.

PETRONAS merujuk kepada laporan media Financial Times bertajuk ‘PETRONAS subsidiaries seized as lawyers press $15bn claim on Malaysia’.

Menjadi persoalan kenapa aset di kedua syarikat Petronas ini dilupuskan lebih awal? Adakah kemungkinan Petronas sudah mengetahui awal mengenai tuntutan Sulu ini? Hanya Petronas yang boleh beri jawapannya.

Author

Tun Puteh Wanti

View all posts

View all posts


RUU Anti Lompat Parti permulaan kembalikan integriti ahli politik – Anwar

KUALA LUMPUR: Rang Undang-Undang Perlembagaan (Pindaan) (No.3) 2022 mengenai larangan Ahli Dewan Rakyat bertukar parti disifatkan sebagai permulaan bersejarah bagi mengembalikan intergriti ahli politik, sistem politik dan demokrasi negara.

Ketua Pembangkang Datuk Seri Anwar Ibrahim berkata pindaan itu bukan sahaja memberi kesan positif kepada Perlembagaan Persekutuan dan undang-undang, malah pengertian moral serta integriti Ahli Parlimen agar tidak dianggap sebagai ‘penjual maruah’ atau pembelot amanah yang diberikan rakyat.

Beliau berkata institusi Parlimen tidak seharusnya dijadikan tempat untuk Ahli Parlimen untuk menggondol kekayaan, menjual maruah semata-mata untuk mempertahankan kedudukan mereka termasuk dengan mengubah (lompat) parti.

“Perkara ini menyebabkan terhakisnya kepercayaan dan keyakinan rakyat terutama golongan anak muda terhadap ahli dan sistem politik.

“Pindaan ini untuk memastikan kita memulihkan keyakinan ini dengan menekankan bahawa segala pengkhianatan dan rasuah dengan dikenakan tindakan dengan serius. Saya menyokong (rang undang-undang),” katanya ketika membahaskan rang undang-undang itu di Dewan Rakyat, hari ini.

Ahli Parlimen Port Dickson itu turut menzahirkan ucapan tahniah kepada Perdana Menteri Datuk Seri Ismail Sabri Yaakob kerana membentangkan rang undang-undang itu seperti perjanjian yang dimeterai oleh kerajaan dan Pakatan Harapan menerusi memorandum persefahaman (MoU) sebelum ini.

“Pindaan kepada Perlembagaan Persekutuan untuk anti lompat parti ini adalah perkara pokok (utama) dalam MoU antara PH dan Perdana Menteri dan jika tidak dibentangkan dalam Parlimen, MoU ini dianggap terbatal.

“Saya ingin ucapan tahniah kepada Perdana Menteri kerana tunaikan janji seperti yang dimeterai dalam MoU,” katanya.

Anwar berkata walaupun rang undang-undang yang dibentang itu tidak sepenuhnya memenuhi tuntutan Ahli Parlimen pembangkang namun beliau tetap menyokong rang undang-undang itu dibentangkan, selain mahu beberapa prinsip penting yang disentuh pembangkang berkaitan isu itu dipertimbangkan dalam pindaan akan datang.

Pada sidang Dewan Rakyat hari ini, Perdana Menteri membentangkan rang undang-undang itu yang antara lain memperuntukan seseorang Ahli Parlimen yang dipilih rakyat pada pilihan raya akan hilang kerusi yang dimenanginya jika wakil rakyat itu melompat parti. – BERNAMA


Ivan Toney digantung daripada aktiviti bola sepak

PENYERANG Brentford, Ivan Toney digantung daripada semua aktiviti bola sepak selama lapan bulan selepas melanggar peraturan pertaruhan Football Association (FA).

Malah, pemain antarabangsa England itu turut mengakui telah membuat pelanggaran sebanyak 232 kali antara Februari 2017 dan Januari 2021.

Dengan pergantungan tersebut, pemain berusia 27 tahun itu tidak akan beraksi sehingga 16 Januari 2024, meskipun dia dibenarkan kembali berlatih pada September.

Menurut laporan Sky Sports News, Toney turut dikenakan didenda sebanyak £50,000.

Penggantungan itu bermakna dia akan terlepas dua perlawanan terakhir Brentford musim ini iaitu menentang Tottenham pada Sabtu dan perlawanan terakhir liga menentang Manchester City.

“Hari ini saya telah menerima pemberitahuan mengenai larangan lapan bulan saya daripada bola sepak berikutan perbicaraan di hadapan Suruhanjaya Kawal Selia FA yang berlangsung semalam.

“Saya secara peribadi kecewa kerana saya tidak akan dapat bermain untuk lapan bulan akan datang.

“Alasan bertulis untuk keputusan suruhanjaya itu masih belum dikeluarkan, jadi saya tidak akan membuat sebarang ulasan lanjut pada ketika ini selain mengucapkan terima kasih kepada keluarga dan rakan-rakan saya, Brentford FC dan peminat kami atas sokongan berterusan mereka, melalui masa yang sangat sukar.

“Saya kini fokus untuk kembali bermain permainan yang saya sukai musim depan,” kata Toney dalam satu kenyataan.

Author

Muhammad Nor Fadzly Mahat

View all posts

View all posts


Enam maut dalam kemalangan dua kereta di Kahang

JOHOR BAHRU: Enam termasuk dua kanak-kanak maut manakala lima lagi cedera dalam kemalangan melibatkan dua kereta di Batu 13, Kahang, Jalan Kluang-Mersing, Kluang, petang Ahad.

Ketua Balai Bomba dan Penyelamat Kluang, Mohd Fauzi Md Nor berkata, pihaknya menerima panggilan kecemasan berhubung kejadian itu kira-kira 4.40 petang yang melibatkan Perodua Myvi dan Honda Stream.

Beliau berkata, mangsa yang maut menaiki Perodua Myvi, dikenali sebagai Masrina Kahdar, 21; Muhammad Zharfah Noramin, 16; Muhammad Syakir Noramin, 11; Mohammad Asyraf Radiq Abdullah, 11, dan Muhammad Adil Abdul Kadir, 23.

Sementara itu, Ketua Polis Daerah Kluang, ACP Bahrin Mohd Nor yang mengesahkan perkara itu berkata, seorang lagi penumpang kereta Perodua Myvi meninggal dunia di Hospital Enche’ Besar Hajjah Khalsom, di sini, malam tadi.

“Siti Nurzannah Kahdar, 26, yang merupakan penumpang bahagian hadapan kenderaan berkenaan meninggal dunia kira-kira 9.30 malam tadi ketika menerima rawatan di zon merah di hospital,” katanya ketika dihubungi.

Bahrin berkata, siasatan awal mendapati mereka yang menaiki kereta Perodua Myvi itu dalam perjalanan dari Kluang ke Kahang untuk berkelah di Pantai Air Papan, Mersing.

Beliau berkata, Siti Nurzannah, yang merupakan kakak kepada Masrina, mengalami kecederaan di bahagian kepala, perut dan tulang pinggul.

Turut berada dalam kenderaan yang sama dan masih dirawat di zon merah ialah Nur Annalesha Rania, 7, manakala pemandu Mohd Sharizan Syafandi, 24, dirawat di zon kuning akibat kecederaan di kepala, muka dan tangan sebelah kiri.

Dalam pada itu, pemandu dan penumpang kereta Honda Stream yang merupakan pasangan suami isteri Zulkeflly Zakariah, 53, dan Kamariah Yusof, 48, serta anak mereka Ariana Nur Batrisyah Zulkeflly, 13, juga mengalami kecederaan.

Sementara itu, tinjauan Bernama mendapati ahli keluarga dan kenalan mangsa memenuhi pekarangan Unit Perubatan Forensik hospital itu, di sini.

Perodua Myvi yang membawa lapan orang itu dari arah Kluang, dipercayai hilang kawalan lalu masuk ke laluan bertentangan yang dilalui Honda Stream di Kilometer 71, Jalan Batu Pahat-Mersing, Kahang, di sini. – BERNAMA


Anwar antara 50 pemimpin, ahli politik Islam paling berpengaruh

KUALA LUMPUR: Perdana Menteri, Datuk Seri Anwar Ibrahim tersenarai antara 50 pemimpin dan ahli politik Islam paling berpengaruh menerusi edisi terbaharu ‘The Muslim 500: The World’s Most Influential Muslim 2024.’

Dalam kedudukan 50 pemimpin serta tokoh Islam teratas (Top 50), Anwar menduduki tangga ke-17 dan tokoh Islam yang menduduki tangga pertama adalah pendakwah berasal dari Yaman, Habib Umar Ben Hafiz.

Pada masa sama, antara pemimpin Islam di Rantau Asia Tenggara yang tersenarai dalam ‘Top 50’ adalah Presiden Indonesia, Joko Widodo yang menduduki tangga ke-13.

Tokoh serta pendakwah Islam berkenaan dipilih berdasarkan pelbagai bidang termasuk budaya, pemikiran, kewangan dan politik serta melakukan perubahan yang memberi impak kepada dunia Islam atau penganutnya.

Sementara itu, tokoh pemikir Islam tempatan iaitu Prof Dr Syed Muhammad Naquib Al-Attas diiktiraf sebagai ‘Person of the Year 2024.’

‘The Muslim 500: The World’s Most Influential Muslim 2024’ diterbitkan The Royal Islamic Strategic Studies Centre yang berpangkalan di Amman, Jordan. – Harian Metro

Author

Media Variasi

View all posts

View all posts


Zambry tarik diri bertanding jawatan Naib Presiden UMNO

KUALA LUMPUR: Setiausaha Agung Barisan Nasional (BN), Datuk Seri Dr Zambry Abd Kadir menarik diri daripada bertanding jawatan Naib Presiden UMNO bagi Pemilihan UMNO yang akan berlangsung bulan depan.

Zambry dalam hantaran di Facebooknya malam tadi memaklumkan keputusan itu dibuat selepas mengambil kira tugas rasminya sebagai Menteri Luar Negeri dalam kerajaan.

“Banyak perkara dan urusan hal-hal di luar negara yang perlu diuruskan demi memartabatkan Malaysia di persada antarabangsa. Ia juga sekali gus membawa imej UMNO yang saya wakili dalam Kerajaan Perpaduan,” katanya.

Menurut Zambry beliau juga mahu memberi keutamaan dalam mengukuhkan hubungan antara parti dalam gabungan BN dan antara parti dalam Kerajaan Perpaduan.

Bagaimanapun, Zambry berkata, beliau menawarkan diri untuk mempertahankan jawatan Ahli Majlis Tertinggi UMNO pada Pemilihan UMNO Sesi 2023-2026 itu.

“Saya mengucapkan terima kasih dan setinggi penghargaan kepada sahabat-sahabat di bahagian-bahagian yang telah menyatakan sokongan kepada saya sebelum ini,” katanya.

Pada 24 Februari lepas, Zambry mengumumkan beliau menawarkan diri untuk bertanding jawatan Naib Presiden dalam pemilihan parti itu.

Pemilihan UMNO diadakan bermula 1 Feb lepas hingga 18 Mac ini dengan Persidangan Tahunan UMNO Cawangan dan Pemilihan Jawatankuasa Cawangan Wanita, Pemuda dan Puteri Cawangan pada 1 hingga 26 Feb.

Mesyuarat Perwakilan dan Pemilihan Jawatankuasa Wanita, Pemuda dan Puteri UMNO Bahagian bersama Pemilihan Exco Wanita, Pemuda dan Puteri UMNO Pusat pula bakal diadakan serentak di seluruh negara pada 11 Mac.

Mesyuarat Perwakilan dan Pemilihan Jawatankuasa UMNO Bahagian bersama Pemilihan Ahli Majlis Tertinggi UMNO pula diadakan serentak di seluruh negara pada 18 Mac. – BERNAMA


Dua rakan didakwa bunuh ahli perniagaan

KAJANG: Dua rakan didakwa di Mahkamah Majistret di sini hari ini atas pertuduhan membunuh seorang ahli perniagaan yang mayatnya ditemukan dalam sebuah bagasi di gaung berketinggian 27 meter di Hulu Langat, dekat sini.

Pemandu perkhidmatan e-hailing, J. Devan, 41 dan penganggur, S. Hariharan, 22, mengangguk faham selepas pertuduhan ke atas mereka dibacakan di hadapan Majistret Nik Siti Norazlini Nik Mohamed Faiz.

Tiada pengakuan direkodkan daripada kedua-dua tertuduh kerana mereka didakwa mengikut Seksyen 302 Kanun Keseksaan dibaca bersama Seksyen 34 kanun sama yang membawa hukuman mati, jika sabit kesalahan, di bawah bidang kuasa Mahkamah Tinggi.

Mengikut pertuduhan, mereka dituduh bersama-sama membunuh Mohamed Usman Chan Bacha, 41, di kawasan tebing curam, tepi jalan Sungai Tekali, Batu 14, Hulu Langat, dekat sini antara 12.45 tengah hari, 26 April dan 6.40 petang, 28 April lepas.

Pendakwaan dikendalikan Timbalan Pendakwa Raya Norfarhanim Abdul Halim manakala Devan diwakili peguam Kenny Tan Cheng Yee manakala rakannya tidak diwakili peguam.

Mahkamah menetapkan 19 Jun ini untuk sebutan semula kes. – BERNAMA


Saya akan ‘fight’ untuk dapatkan anak saya – Adam Shahz

SHAH ALAM: Pergelutan hak penjagaan anak antara pelakon, Fatin Afeefa dan bekas suaminya, Adam Shahz masih belum menemui kata putus.

Prosiding yang berlangsung di Mahkamah Tinggi Syariah Shah Alam hari ini menetapkan tarikh sebutan semula kes penjagaan anak mereka, Ivy Herra Sophia, pada 28 Februari ini.

Adam ketika ditemui selepas prosiding selesai memaklumkan dia akan terus berusaha sehabis baik bagi mendapatkan hak penjagaan anak.

“Untuk anak ini sebenarnya saya sebagai seorang ayah, apapun anak still keutamaanlah. So, saya akan cuba juga fight untuk dapatkan anak saya.

“Sebab sepatutnya benda ini tak perlu menjadi isu antara parents walaupun dah bercerai sebab masing-masing diperlukan tapi kalau tengok situasi sekarang ini saya rasa, saya perlukanlah dapatkan hak saya juga,” katanya kepada MEDIA VARIASI.

Dalam pada itu, Adam turut menyatakan bahawa sekiranya keputusan tidak menyebelahi pihaknya, dia berharap masih ada ruang untuk dia melawat anaknya itu yang kini sudah hampir tiga bulan tidak ditemukan.

“Saya kena sabar, itu jela saya boleh cakap. So far memang takda cara apa lagilah, tunggu keputusan mahkamah 28hb ini.

“Saya takda tuntut apapun, saya cuma nak tuntut hak jaga anak ja. Kalau saya tak dapat hak penjagaan pun saya nak sebenarnya lawatan,” ujarnya.

Terdahulu, Adam atau nama lengkapnya Nor Shah Azli Abdol Ghani, 42, memfailkan tuntutan hak penjagaan ke atas Ivy selepas mendakwa telah lebih dua bulan tidak dapat berjumpa dengan anaknya.

Ujar Adam, dia tiada niat untuk berebut anak, tetapi hanya berharap silaturahim sebagai seorang bapa dengan anak tidak diputuskan.

Author

Diyana Rahip

View all posts

View all posts


KDN rampas al-Quran, bahan cetak bernilai RM100,000

BUTTERWORTH: Kementerian Dalam Negeri (KDN) merampas 1,907 naskhah al-Quran dan 2,060 bahan bacaan bercetak mengandungi ayat daripada kitab suci itu bernilai RM100,000 dalam Ops Mulia di Bukit Mertajam, bulan lepas.

Setiausaha Bahagian Penguatkuasaan dan Kawalan KDN Nik Yusaimi Yussof berkata, kesemua al-Quran dan bahan bacaan itu dirampas kerana tidak mendapat kelulusan Lembaga Pengawalan dan Perlesenan Al-Quran (LPPPQ) KDN.

“Pihak kami telah menjalankan risikan sejak Oktober lepas sebelum menyerbu sebuah rumah pangsa di Taman Alma, Bukit Mertajam, 9 Januari lepas dan menahan seorang lelaki tempatan berusia 40-an yang dipercayai penjual al-Quran serta bahan cetak tersebut.

“Hasil siasatan dijalankan, kami mendapati rumah itu disewa sejak tahun lepas dan kesemua naskhah serta bahan bacaan al-Quran itu diedar serta dijual oleh lelaki tersebut sebagai sumber pendapatan utama,” katanya pada sidang akhbar di sini hari ini.

Katanya pemeriksaan pihaknya dengan kerjasama Jabatan Kemajuan Islam Malaysia (JAKIM) turut mendapati al-Quran yang dirampas itu tidak mengikut resam Uthmani yang ditetapkan oleh kerajaan Malaysia.

Nik Yusaimi berkata, kesemua naskhah al-Quran dan bahan bacaan itu dipercayai dibawa masuk dari Indonesia sebelum dijual menerusi platform dalam talian, kedai-kedai buku, diinfak dan diedarkan di seluruh negara.

Katanya, al-Quran yang dirampas itu turut dibimbangi mengandungi kesalahan yang boleh menyebabkan kesilapan bacaan dan maksud yang tidak tepat.

“Al-Quran ini ada kandungannya yang turut dieja dalam tulisan rumi, Majlis Fatwa Kebangsaan sebelum ini sudah mengharamkan sebarang ejaan ayat suci al-Quran dalam tulisan rumi,” katanya dan kes itu disiasat di bawah Akta Pencetakan Teks Al-Quran (APTQ) 1986 dan Akta Mesin Cetak dan Penerbitan (AMCP) 1984.

Beliau berkata setakat ini, terdapat 912 pruf akhir teks al-Quran di Malaysia iaitu penerbitan al-Quran yang telah diluluskan KDN.

Mengulas mengenai Ops Mulia yang dilaksanakan di Pulau Pinang dan Selangor awal tahun ini, Nik Yusaimi berkata pihaknya merampas naskhah dan bahan bacaan al-Quran bernilai keseluruhan RM160,000. – BERNAMA


PRU15: Sah! Amirudin di Gombak, dijangka berentap dengan Azmin

AMPANG: Naib Presiden Parti Keadilan Rakyat (PKR), Amirudin Shari diumumkan sebagai calon mewakili parti itu di Parlimen Gombak yang menyaksikan beliau dijangka menentang penyandang, Datuk Seri Azmin Ali.

Pengumuman tersebut menjawab teka-teki bahawa Menteri Besar Selangor itu akan dipertaruhkan bagi merampas kembali kerusi Gombak yang dikuasai PKR ketika Azmin mewakili parti itu sejak tahun 2008 sebelum dibawa lari Azmin yang keluar PKR dalam krisis politik yang dikenali Langkah Sheraton pada Februari 2020.

Pengumuman itu dibuat pada Majlis Pengumuman Calon di Padang Majlis Perbandaran Ampang Jaya, Taman Kosas.

Pada PRU14 lalu, Azmin memenangi kerusi Parlimen Gombak di bawah tiket PKR dengan majoriti besar 48,721 undi menewaskan calon BN dan PAS dalam saingan tiga penjuru.

Author

Mohamad Fitri Hazim Hazam

View all posts

View all posts


BN sasar menang 10 kerusi Parlimen di Kedah, tubuh pasukan petugas – Ahmad Zahid

BANDAR BAHARU: Barisan Nasional (BN) menyasarkan untuk menang sekurang-kurangnya 10 daripda 15 kerusi Parlimen di Kedah, pada Pilihan Raya Umum Ke-15 (PRU15) ini, kata Pengerusinya, Datuk Seri Dr Ahmad Zahid Hamidi.

Beliau berkata, BN akan mewujudkan pasukan khas untuk 10 kawasan Parlimen itu, bagi memastikan sasaran untuk memenangi kerusi Parlimen itu boleh dicapai.

“Kita telah memenangi dua kerusi Parlimen di Kedah (pada PRU14) iaitu Baling dan Padang Terap, ertinya kita menyasarkan lapan lagi. Kita merasakan bahawa pilihan raya kali ini bukan sahaja ibu kepada semua pilihan raya umum’, tetapi jatuh bangun BN, khususnya UMNO di negeri Kedah ini bergantung kepada kerja keras semua pihak.

“Saya telah berpesan tadi bahawa kita tidak mempunyai cukup waktu dan dalam masa singkat ini kita harus menggerakkan seluruh jentera kita ke arah untuk kekalkan dan dapatkan semula kerusi-kerusi yang tidak berada di tangan kita,” katanya dalam sidang media selepas mengadakan pertemuan bersama BN Kedah di sini hari ini.

Ditanya sama ada sasaran itu mampu dicapai memandangkan BN sebelum ini hanya menang dua kerusi Parlimen, Ahmad Zahid berkata, ia bukan sasaran yang berlebih-lebih tetapi merupakan cita-cita yang amat wajar.

“Kita tahu pada PRU14 telah berlaku tsunami politik dan landskap itu telah berubah, saya tidak lihat sasaran itu berlebih-lebih, lebih baik kita bercita-cita untuk sampai ke puncak gunung daripada kita bercita-cita, untuk berada di kaki gunung.

“Kalau kita bercita-cita ke puncak gunung sekurang-kurangnya kita akan sampai ke pertengahan gunung, maka saya yakin dengan jentera dan kepimpinan BN Kedah, maka apa yang kita cita-citakan itu tidak hanya tinggal cita-cita,” katanya.

Ahmad Zahid berkata, sasaran kerusi menang itu meliputi kawasan yang sebelum ini disandang nama besar atau personaliti tertentu termasuk Langkawi iaitu kerusi Parlimen bekas Perdana Menteri, Tun Dr Mahathir Mohamad.

Dalam pada itu, beliau berkata BN akan memberi fokus kepada pengundi pertama kali dan pengundi muda, untuk membantu parti itu mencapai kemenangan pada PRU akan datang.

Ia berikutan peranan golongan pengundi itu yang telah mewujudkan satu gelombang sokongan kepada calon BN, seperti yang ditunjukkan pada Pilihan Raya Negeri (PRN) Johor sebelum ini.

“Apa yang kita lihat dalam PRN Johor umpamanya pengundi muda dan pengundi pertama kali, lebih 70 peratus memberikan undi kepada calon-calon BN, di (PRN) Melaka (sebelum itu) kita tidak dapat melihat keadaan itu kerana belum ada senarai pengundi pertama kali,” katanya.

Terdahulu, Ahmad Zahid turut menghadiri Program Solidariti Kestabilan dan Kemakmuran yang diadakan di Dataran Seri Serdang di sini, yang disertai kepimpinan BN termasuk Perdana Menteri Datuk Seri Ismail Sabri Yaakob. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


PRU15: BN Sabah tidak tolak kemungkinan kerjasama dengan GRS

KOTA BELUD: Barisan Nasional (BN) Sabah tidak menolak kemungkinan untuk menjalin kerjasama dengan Gabungan Rakyat Sabah (GRS) pada Pilihan Raya Umum Ke-15 (PRU15) akan datang, kata Pengerusinya Datuk Seri Bung Moktar Radin.

Timbalan Ketua Menteri itu berkata perbincangan bersama GRS mengenai kerjasama itu masih diteruskan, termasuk dalam usaha memastikan tidak ada pertembungan berlaku antara kedua-dua gabungan parti politik tersebut, pada pilihan raya berkenaan.

“Dalam politik macam-macam boleh berlaku. Jadi, kita tidak pastikan confirm atau tidak, tetapi kemungkinan untuk bekerjasama memang ada.

“Perbincangan sudah dilaksanakan melalui jawatankuasa yang ditubuhkan. Bagaimanapun, kita belum dapat memuktamadkannya kerana kita akan melihat dahulu sokongan rakyat akar umbi, bagaimana kekuatan BN.

“Ini kerana, kalau kita mahu berkongsi dengan mana-mana pihak, sudah tentu kita mesti ada kekuatan. Kalau kita tidak ada kekuatan, orang lain tidak mahu bekerjasama dengan kita,” katanya kepada pemberita selepas melancarkan Gelombang Biru BN serta Jentera BN Kota Belud dan Tuaran di sini, hari ini.

Baru-baru ini, Pengerusi GRS Datuk Seri Hajiji Noor juga Ketua Menteri dilaporkan berkata BN dan UMNO Sabah secara prinsip bersetuju untuk bekerjasama dengan GRS pada PRU15.

Hajiji berkata langkah seterusnya adalah perbincangan pembahagian kerusi dan semua ahli parti dinasihatkan supaya bersikap realistik, kerana Sabah hanya memiliki 25 kerusi Parlimen yang perlu diagihkan secara sama rata antara rakan kongsi.

Bung Moktar berkata pihaknya juga akan memastikan pembahagian kerusi antara kedua-dua parti dilakukan atas prinsip menang-menang.

Sementara itu, Bung Moktar berkata BN Sabah telah mengenal pasti beberapa calon berpotensi diketengahkan bagi mewakili parti pada PRU15, dan pihaknya sedang dalam proses menghantar senarai nama tersebut kepada BN pusat.

“Tetapi saya belum mahu maklumkan sekarang. Sebetulnya yang memilih calon adalah BN Sabah, bukan dari Kuala Lumpur. Cuma lazimnya, watikah diberikan oleh Pengerusi BN. Jadi jangan bimbang, memang kita yang memilih calon,” katanya.

Mengenai program tersebut, Bung Moktar berkata, ia akan diteruskan ke seluruh Sabah bagi meningkatkan momentum sokongan ahli akar umbi BN di negeri itu, sebagai persediaan menghadapi PRU15.

“Saya cukup yakin dengan kerja keras, usaha dan strategi tepat, BN masih relevan dan diterima oleh rakyat. Dalam pilihan raya nanti, kita akan mencadangkan beberapa manifesto untuk dimasukkan dalam mansifesto (BN) kebangsaan untuk kepentingan rakyat Sabah,” katanya. – BERNAMA


Syamsul gesa Puteri Sarah terima Ira Kazar, bincang isu giliran bermalam

KUALA LUMPUR: Selepas setahun tidak pulang ke rumah, pengarah kontroversi, Syamsul Yusof menggesa Puteri Sarah Liyana Megat Kamaruddin menerima isteri keduanya, Ira Kazar.

Malah, Syamsul juga mahu adakan perbincangan dengan Puteri Sarah mengenai giliran bermalam.

Syamsul turut menzahirkan kekecewaannya kerana gagal bersua muka dengan Puteri Sarah melalui Jawatankuasa Pendamai (JKP) di pejabat Jabatan Agama Islam Wilayah Persekutuan (Jawi) di sini, bagaimanapun menghormati proses mahkamah yang dijalankan secara berasingan.

“Melalui proses JKP pagi ini saya harap dapat berjumpa Sarah, tapi malangnya proses itu dijalankan secara berasingan. Saya akur dan mengharapkan masalah rumah tangga kami ini dapat diselesaikan secara baik.

“Saya juga mahu Sarah menerima poligami ini. Saya mahu berbincang mengenai giliran untuk bermalam bersama isteri-isteri. Kalau dia tidak mahu, saya tetap ingin berbincang.

“Saya sangka dapat bersemuka dengan dia tadi tapi proses JKP bukan sebegitu. Sebenarnya saya kecewa namun hanya ikut proses mahkamah dan mampu buat yang terbaik,”katanya ketika ditemui selepas proses JKP berakhir yang dianggarkan berlangsung hampir dua jam.

Pada masa sama, Syamsul menegaskan, penyelesaian untuk berpisah bukan mudah baginya, sebaliknya banyak faktor lain yang perlu difikirkan.

“Orang selalu cakap kenapa saya enggan menceraikan dia. Pertama sekali, kami adalah pasangan suami isteri dan lebih tahu urusan rumah tangga dan hal dalam kain.

“Perceraian bukan perkara yang mudah untuk dilakukan. Hakikatnya ramai orang yang mengalami masalah besar selepas bercerai seperti tuntutan hak penjagaan anak, nafkah dan macam-macam lagi.

“Jadi sebab itulah saya nak sangat bertemu Sarah untuk berbincang dan menyelasaikan masalah ini dengan baik dan harmoni,” katanya.

Dalam pada itu, Syamsul memberitahu, dia akan mempertimbangkan permintaan Sarah untuk dilepaskan sekiranya wanita itu bersedia untuk bersemuka.

Author

Tun Puteh Wanti

View all posts

View all posts


‘Saya tak minat jadi MB Selangor’ – Megat Zulkarnain

GOMBAK: Tiada isu perebutan jawatan penting dalam pentadbiran kerajaan negeri antara PH dan BN jika gabungan itu menang pada pilihan raya negeri (PRN), Sabtu ini.

Pengerusi UMNO Selangor, Datuk Megat Zulkarnain Omardin berkata, pihaknya menafikan dakwaan tersebut seperti yang ditularkan di media sosial sejak Selasa.

Menurutnya, isu tersebut sengaja ditimbulkan pihak lawan yang dilihat cuba melaga-lagakan gabungan PH dan BN.

“Saya tak boleh tahan gelak sebab saya fikir mereka terlalu terdesak dan sudah tiada strategi lain yang akhirnya cuba melaga-lagakan BN dan PH.

“Politik jijik seperti ini sudah tak laku dan saya telah membuat pendirian yang jelas, mahukan Datuk Seri Amirudin Shari terus kekal sebagai Menteri Besar Selangor,” katanya ditemui pada Ceramah Pardana Arus Merah Kuning Gombak Setia pada Selasa, lapor Sinar Harian.

Pada Selasa, tular di media sosial mengaitkan beliau bakal menggantikan tugas Amirudin sebagai Menteri Besar Selangor.

Megat Zulkarnain menegaskan, beliau tidak berminat sebarang jawatan sebaliknya tumpuan terarah kepada memastikan Kerajaan Perpaduan terus memimpin negeri Selangor.

“Saya telah nyatakan secara jelas tidak berminat sebarang jawatan walaupun sebagai timbalan menteri besar atau exco kerajaan negeri kerana saya hanya mahu menjadi seorang ADUN (Ahli Dewan Undangan Negeri).

“Selebihnya saya akan meneruskan perkhidmatan sebagai setiausaha politik kepada Timbalan Perdana Menteri, Datuk Seri Dr Ahmad Zahid Hamidi.

“Ini kerana beliau (Ahmad Zahid) yang juga Menteri Kemajuan Desa dan Wilayah boleh membantu kampung dan desa di Selangor khususnya di Gombak Setia,” katanya.

Justeru beliau menasihatkan pihak lawan untuk lebih praktikal dan tidak memainkan isu politik seperti itu yang dianggap kelakar serta tidak disukai rakyat.

“Saya tidak pernah terfikir untuk dapat jawatan itu (MB) malah yang kita mahu supaya Kerajaan Perpaduan terus memimpin Selangor.

“Kita sudah bersetuju, saya sebagai Pengerusi BN Selangor telah berulang kali nyatakan kita mendokong dan memastikan Amirudin sebagai MB Selangor, yang telah pun diumumkan oleh Perdana Menteri,” tegasnya.

Author

Media Variasi

View all posts

View all posts


Mohd Na’im peroleh injunksi terhadap Papagomo

KUALA LUMPUR: Wan Muhammad Azri Wan Deris atau dikenali sebagai Papagomo diperintahkan Mahkamah Tinggi di sini, untuk memadamkan klip video di akaun Facebook miliknya yang didakwa mengandungi kenyataan berbaur fitnah terhadap Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar dalam tempoh 24 jam.

Perintah terhadap blogger itu dikeluarkan Pesuruhjaya Kehakiman Leong Wai Hong selepas membenarkan injunksi ex-parte (secara sebelah pihak) yang dipohon Mohd Na’im melalui prosiding yang dijalankan secara dalam talian hari ini.

Melalui perintah berkenaan, Papagomo dilarang daripada menerbitkan, menyiarkan atau berkongsi semula video bertarikh 18 September lalu yang mengandungi kenyataan berbaur fitnah beserta klip video selama enam minit 41 saat diambil daripada akaun tiktok @nurhafizulbadrulhisham”, daripada laman Facebook miliknya.

Papagomo juga dilarang daripada menerbitkan, menyiarkan dan berkongsi kenyataan fitnah yang mempunyai kesan yang sama seperti hantaran berkenaan dan memadamkankannya dalam tempoh 24 jam.

Perkara itu disahkan oleh peguam Mohd Na’im, Datuk Akberdin Abdul Kadir yang dibantu Dr Mohd Rafie Mohd Shafie.

Injunksi yang diperoleh Mohd Na’im itu adalah berhubung kes saman difailkanya terhadap Papagomo (defendan) pada 19 Oktober lalu, selepas mendakwa defendan menerbitkan hantaran berbaur fitnah di akaun Facebook miliknya dikenali sebagai `Sir Azri’ sehari sebelumnya.

Menurut Mohd Na’im selaku plaintif, di dalam hantaran Facebook itu, defendan memuat naik satu klip video selama enam minit 41 saat, yang diambil daripada akaun tiktok @nurhafizulbadrulhisham.

Plaintif mendakwa, kenyataan fitnah itu antaranya membawa maksud beliau selaku Menteri di Jabatan Perdana Menteri (Hal Ehwal Agama) tidak membuat atau melakukan apa-apa tindakan positif bagi kesejahteraan agama Islam.

Mohd Na’im berkata, ia adalah kerana beliau yang kononnya mempunyai kes berkaitan tuduhan seksual adalah seorang penunggang agama yang tidak cakna dengan kestabilan masyarakat Melayu yang beragama Islam di negara ini.

Katanya, kenyataan berbaur fitnah itu menjejaskan reputasi, merosakkan martabat, menjatuhkan maruah dan merendahkan status dirinya di kalangan masyarakat umum. – Berita Harian

Authors

Media Variasi

View all posts

Diyana Rahip

View all posts

View all posts

View all posts


‘Banjir paling teruk, air memang deras’

BALING: Kejadian banjir kali ini dianggap paling teruk dalam sejarah sebahagian penduduk di Kampung Iboi dan Kampung Bukit Iboi di sini, apabila kawasan tinggi turut dinaiki air berikutan air dari anak sungai di banjaran Gunung Inas turun dengan deras.

Pemilik bengkel, Roslan Hassan, 45, berkata, sepanjang 23 tahun menetap di situ, banjir malam tadi adalah kejadian paling teruk pernah berlaku.

Menurutnya, banjir juga berlaku terlalu pantas sehingga dia tidak sempat menyelamatkan kereta yang dihantar pelanggan ke bengkelnya apabila ia dihanyutkan air deras.

“(Limpahan) air kali ini bukan dari Sungai Kupang tapi dari anak sungai atau kami panggil ‘charuk’ dari gunung, air memang deras.

“Air mula melimpah kira-kira 7.40 malam, 20 minit saja air sudah naik hingga ke paras setengah meter, air sangat deras hingga menghanyutkan lima kereta dan dua van milik pelanggan di bengkel saya,” katanya ketika ditemui di sini, hari ini.

Penduduk Kampung Iboi, Rahmah Abdul Rahman, 67, pula berkata, buat kali pertama air melimpah ke rumahnya akibat banjir semalam selepas parit yang menjadi saliran air dari anak sungai di banjaran gunung pecah dan memasuki kawasan kediamannya.

“Inilah banjir paling teruk saya dan keluarga pernah hadapi, ketika banjir puing pada 4 Julai tahun lalu, air tidak masuk ke kawasan rumah.

“Saya harap kerajaan segera mendalamkan parit di sini. Air terlalu deras, parit di sini sudah cetek dan tidak mampu menampung kelajuan air yang turun dari gunung,” kata ibu kepada enam anak ini. – Berita Harian

Author

Media Variasi

View all posts

View all posts


49,000 pekebun kecil getah bakal terima bantuan khas Aidilfitri

PUTRAJAYA: Kira-kira 49,000 pekebun kecil getah di seluruh negara akan menerima Bantuan Khas Kewangan Aidilfitri (BKKA) sebanyak RM200 yang melibatkan peruntukan berjumlah RM9.8 juta, menurut Kementerian Perladangan dan Komoditi (KPK).

KPK dalam satu kenyataan hari ini memaklumkan BKKA Aidilfitri itu akan disalurkan melalui Lembaga Getah Malaysia kepada pekebun kecil getah berdaftar dengan keluasan kebun getah melebihi 2.5 hektar sehingga enam hektar.

Pada masa yang sama, BKKA akan turut disalurkan oleh Pihak Berkuasa Kemajuan Pekebun Kecil Perusahaan Getah (RISDA) kepada pekebun kecil yang memiliki kebun getah dengan keluasan 2.5 hektar ke bawah.

“Penyaluran bantuan ini akan dikreditkan ke dalam akaun pekebun kecil sebelum atau pada 14 April 2023,” menurut kenyataan itu.

KPK berkata, pihaknya telah mengambil tindakan bagi memastikan kumpulan sasar yang terdiri daripada pekebun kecil getah mendapat manfaat.

“BKKA 2023 khusus kepada pekebun kecil getah ini diharapkan dapat meringankan beban pekebun kecil getah di seluruh negara dalam memenuhi keperluan sempena sambutan Aidilfitri yang menjelang tiba,” katanya.

Pada  29 Mac lepas, Perdana Menteri, Datuk Seri Anwar Ibrahim mengumumkan kerajaan bersetuju menyalurkan BKKA sebanyak RM200 dengan jumlah keseluruhan peruntukan RM170 juta kepada 850,000 pekebun kecil getah, pesawah dan nelayan. – BERNAMA


Produk kosmetik murah, tiada kelulusan KKM punca remaja alami masalah kulit

Pakar Bedah Plastik dan Rekonstruktif, Pusat Pengajian Sains Perubatan Hospital Universiti Sains Malaysia (HUSM) Dr Siti Fatimah Noor Mat Johar berkata rata-rata remaja berkenaan dikesan mengalami masalah kulit muka akibat penggunaan pencuci muka dan pelembap yang mempunyai bahan terlarang.

“Lambakan produk kosmetik yang tiada kelulusan KKM ketika ini amat membimbangkan kerana pihak kami daripada Unit Sains Rekonstruktif HUSM menerima ramai pesakit yang mengalami masalah kulit muka selepas menggunakan bahan mengandungi steroid yang tinggi.

“Kita juga dapati terdapat beberapa produk kosmetik ini mudah dibeli di kedai runcit tanpa mengetahui kandungan khusus bahan yang digunakan. Biasanya produk seumpama ini dihasilkan melalui bahan ‘timbang kilo’ yang diperoleh dari Thailand atau Indonesia,” katanya kepada pemberita selepas menghadiri Ceramah Keselamatan Kosmetik ‘Beautiful Me With Safe Cosmetics’, di sini hari ini.

Mengulas lanjut, Dr Siti Fatimah berkata terdapat juga kes yang dilaporkan kepada pihaknya mengenai kewujudan beberapa klinik kecantikan yang tidak berdaftar menawarkan rawatan suntikan vitamin C bagi menghilangkan kedutan pada wajah.

“Klinik-klinik yang menawarkan rawatan seperti ini biasanya mendakwa mendapat kelayakan melakukan suntikan itu selepas beberapa bulan mendalami ilmu kecantikan di Korea atau Thailand.

“Golongan remaja perlu bijak memilih produk kecantikan dengan memastikan produk itu telah mendapat kelulusan KKM terlebih dahulu, sekiranya tidak berbuat demikian proses merawatnya amat sukar kerana besar kemungkinan akan mengalami parut kekal dan kerosakan struktur muka,” katanya. – BERNAMA


Isu tafsir sendiri al-Quran: Bukit Aman akan rekod keterangan Howard Lee

KUALA LUMPUR: Polis akan merekod keterangan Ahli Parlimen Ipoh Timur, Howard Lee Chuan How yang dikatakan membuat tafsiran sendiri mengenai ayat al-Quran dalam masa terdekat.

Perkara itu disahkan Pengarah Jabatan Siasatan Jenayah (JSJ) Bukit Aman, Datuk Seri Mohd Shuhaily Mohd Zain.

“Saya sahkan Unit Siasatan Jenayah Terkelas (USJT) JSJ Bukit Aman menyiasat kes ini.

“Kita akan rekod keterangan beliau (Howard Lee) dalam masa terdekat,” katanya kepada Sinar Harian pada Jumaat.

Sebelum itu, Ketua Polis Perak, Datuk Seri Mohd Yusri Hassan Basri berkata, laporan asal atau laporan pertama mengenainya dibuat di Balai Polis Jalan Tun Razak, Kuala Lumpur selain satu laporan oleh pertubuhan bukan kerajaan (NGO) Jalinan Bersatu Sahabat (Jabat) Perak pada Khamis.

Presiden Jabat Perak, Amiruddin Mohd Daud dilapor berkata, laporan polis tersebut dibuat bagi meminta siasatan dan tindakan dikenakan terhadap Howard kerana dianggap menghina agama Islam memandangkan ahli Parlimen itu bukan Muslim, namun bertindak menafsirkan ayat di dalam al-Quran yang sekali gus turut menyentuh perkara 3R (agama, raja, kaum).

Selain itu, Ketua Dewan Pemuda PAS Perak turut menyifatkan Howard sebagai kurang ajar dan cuba memprovokasi apabila mendakwa ahli Parlimen DAP itu menjadi pentafsir kepada al-Quran dengan memutarbelitkan tafsir ayat 59 Surah An-Nisa.

Author

Media Variasi

View all posts

View all posts


Bayi bernyawa, bertali pusat ditemui dalam tong sampah

MELAKA: Bayi perempuan bertali pusat seberat 2.2 kilogram (kg) ditemui dalam sebuah tong sampah berhampiran Flat Langkawi, Pantai Emas, Klebang, dekat sini, malam kelmarin.

Ketua Polis Daerah Melaka Tengah, Asisten Komisioner Christopher Patit berkata, bayi berkenaan ditemui seorang seorang pesara kerajaan berusia 50 tahun kira-kira jam 10.30 malam.

Menurutnya, ia dimaklumkan oleh anak lelakinya yang terdengar bunyi tangisan dari dalam tong sampah berkenaan berhampiran rumah mereka di Jalan Pantai Emas, Taman Pantai Emas.

Katanya, sejurus memeriksanya, pesara itu terdengar bunyi tangisan bayi disyaki baru dilahirkan dari sebuah beg plastik berwarna putih di dalam tong sampah itu.

“Pengadu kemudian mengambil beg itu dan terus membawanya ke Balai Polis Simpang Tiga kerana mensyaki terdapat bayi di dalamnya.

“Anggota balai kemudian membuka plastik itu bagi tujuan pengesahan dan mendapati ada bayi yang dibungkus dengan kain tebal berwarna coklat menangis dan masih beruri.

“Perkara itu dimaklumkan kepada Ketua Polis Balai Batang Tiga sebelum mereka menghubungi ambulans Hospital Melaka,” katanya ketika dihubungi di sini, hari ini.

Christopher berkata kakitangan perubatan yang datang kemudian memeriksa bayi itu sebelum memotong tali pusat dan membawanya ke hospital untuk pemeriksaan lanjut.

Beliau berkata, doktor mengesahkan bayi berkenaan yang ditempatkan di wad nursery penjagaan rapi berada dalam keadaan sihat dan memiliki berat 2.2 kg.

Katanya, siasatan lanjut masih diteruskan mengikut Seksyen 317 Kanun Keseksaan kerana menyembunyikan kelahiran dengan niat membuang bayi.

“Orang ramai yang mempunyai maklumat berhubung perkara ini diminta menghubungi pihak polis berhampiran dengan segera,” katanya. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Berebut kenderaan untuk ditunda, sembilan pekerja trak tunda ditahan

MELAKA: Gara-gara bergaduh kerana berebut kenderaan untuk ditunda, sembilan pekerja trak tunda ditahan dalam kejadian di hadapan sebuah stesen minyak Jalan Datuk Haji Mohd Zain di Batu Berendam di sini pada Ahad.

Ketua Polis Daerah Melaka Tengah, ACP Christopher Patit berkata, kesemua lelaki berusia 20 hingga 64 tahun itu ditahan di dua lokasi berasingan di negeri itu pada Ahad dan semalam.

“Pergaduhan berkenaan telah tular di media sosial Facebook dan kejadian berkenaan dipercayai berpunca daripada pertelingkahan dua kumpulan trak tunda yang berebut pelanggan untuk perkhidmatan menunda kenderaan.

“Susulan kejadian itu, lapan suspek berusia 20 hingga 64 tahun berjaya ditahan di tempat pergaduhan yang berlaku kira-kira 7.30 malam pada Ahad manakala seorang lagi suspek berusia 30 tahun ditahan di tepi Jalan Kota pada 1.45 pagi semalam,” katanya dalam kenyataan di sini hari ini.

Beliau berkata, hasil siasatan awal mendapati kesemua suspek yang ditahan mengaku terlibat dalam kes gaduh gempar di tempat awam berkenaan dan direman selama dua hari bermula hari ini.

Katanya, siasatan lanjut dilakukan di bawah Seksyen 147 Kanun Keseksaan kerana merusuh dan kesemua suspek boleh dihukum penjara selama dua tahun atau denda atau kedua-duanya sekali, jika sabit kesalahan.

Dalam perkembangan lain, beliau berkata seorang penganggur ditahan kerana cuba melarikan sebuah bas sekolah sebelum kenderaan dipandunya itu terbabas di bahu jalan di hadapan sebuah hotel di Taman Malinja di sini kira-kira 5.30 petang semalam.

“Sebelum kejadian itu, pemilik bas terbabit memarkir kenderaan itu di hadapan sebuah stesen minyak di Lebuh AMJ Kampung Musai, Bukit Serindit kira-kira 4.30 petang sebelum melihat kenderaan itu bergerak keluar dari parkir berkenaan.

“Pada mulanya pemilik tersebut menyangka bas berkenaan dibawa adiknya sebelum beliau dimaklumkan anaknya menerusi panggilan telefon bahawa bas itu dilarikan orang,” katanya.

Beliau berkata pemilik bas tersebut kemudian bertindak mengekori kenderaan yang dilarikan suspek berusia 27 tahun itu sebelum melihat bas itu terbabas di bahu jalan.

Katanya, suspek yang mempunyai satu rekod jenayah cubaan melarikan kenderaan pada 2013 itu berjaya ditahan pemilik bas sekolah berkenaan dengan bantuan orang awam di tempat kejadian.

Christopher berkata, siasatan awal mendapati suspek dipercayai ‘kurang sihat’ dan bas berkenaan cuba dilarikan untuk dibawa balik ke kampungnya di Kapar, Selangor.

Beliau berkata, suspek ditahan reman selama tiga hari bermula hari ini dan kes disiasat mengikut Seksyen 379 A Kanun Keseksaan. – BERNAMA


Apakah pengkhianatan itu bukan satu kejahatan? – Puad Zarkashi

CYBERJAYA: Ahli Majlis Kerja Tertinggi (MKT) UMNO, Datuk Dr Mohd Puad Zarkashi mengingatkan Datuk Seri Hishammuddin Hussein bahawa kejahatan itu adalah seperti pengkhianatan kepada parti.

Puad berkata demikian menerusi hantaran di Facebook rasminya pada Ahad, bagi membalas kenyataan yang dikongsi Hishammuddin di Instagram rasminya baru-baru ini.

“Menurut Hishammuddin dalam Instagram beliau, ‘Their evil must not make us lose our good.’ Tindakan memecat dan gantung beberapa pemimpin adalah jahat (evil).

“Dan ia tidak akan membutakan kita terhadap kebaikan orang lain.

“Nak tanya Hishammuddin, apakah perkataan ‘traitor and treachery” (pengkhianatan) serta kesan buruknya kepada parti tidak ada dalam kamus beliau. Apakah itu bukan jahat (evil)?” katanya.

Terdahulu, Hishammuddin merupakan salah seorang daripada lima ahli UMNO yang digantung selama enam tahun.

Selain Hishammuddin, turut dikenakan tindakan penggantungan ialah Fathul Bahri, Shahril Hamdan, Datuk Maulizan Bujang dan Datuk Seri Mohd Salim Sharif.

Pada masa sama, dua yang dipecat parti pula ialah bekas Ketua UMNO Selangor, Tan Sri Noh Omar dan bekas Ketua Pemuda UMNO, Khairy Jamaluddin.

Keputusan tersebut dibuat selepas mesyuarat Majlis Kerja Tertinggi (MKT) UMNO yang berlangsung di Menara Dato’ Onn,Kuala Lumpur, baru-baru ini.

Author

Faridah Amiratul

View all posts

View all posts


Bournemouth pecat Scott Parker selepas dibantai Liverpool

Oleh: WAHYUDIN AL-BALINGI

SCOTT Parker dipecat Bournemouth, hanya empat minggu mengendalikan kelab sejak Liga Perdana Ingegris 2022/2023 bermula.

Pemecatan Parker diumumkan Bournemouth, pada Selasa sehari menjelang aksi tempat sendiri berdepan Wolverhampton Wanderers. Bournemouth sebenarnya memulakan musim dengan dengan positif ketika menang 2-0 ke atas Aston Villa, tapi kemudian gagal mengekalkan rentak.

Mereka kalah 0-4 kepada Manchester City, tewas 0-3 oleh Arsenal, kemuncaknya dibelasah Liverpool 0-9 akhir minggu lepas.

Malang bagi Bournemouth kerana bertemu awal tiga pasukan gergasi.

“AFC Bournemouth mengumumkan bahawa kelab telah berpisah dengan Scott Parker,” kata kenyataan rasmi kelab.

Pemilik Bournemouth, Maxim Demin mengucapkan terima kasih kepada Parker atas jasanya membawa pasukan promosi musim lalu. Tapi, dia menyatakan langkah ini perlu diambil agar perkembangan pasukan dan kelab tetap berjalan.

Parker sebenarnya menimbulkan rasa tidak puas hati pengurusan dalam pembelian pemain semasa jendela perpindahan pemain.

Mereka membelanjakan £22.6 juta untuk dua pemain dan merekrut tiga pemain secara percuma.

Author

Media Variasi

View all posts

View all posts


‘Dia datang, kejar-kejar balik’ – Lelaki akui lemah godaan anak pelakon

KONTROVERSI membabitkan anak pelakon Abby Abadi, Marissa Dania Hakim dengan bekas suami orang nyata mengundang bualan warga net.

Terbaharu, seorang wanita dipercayai bekas isteri kepada lelaki terbabit membuat pendedahan berhubung kecurangan yang dilakukan pasangan terbabit.

Dalam hantaran di X, wanita yang menggunakan akaun @umisyamazlan memuat naik sebuah video memaparkan bekas suaminya mengakui akan kesilapan yang dilakukannya.

“Ahmad Aslam bekas suami yang takda ihsan, dan sedikit terdetik kesian pun dekat anak-anak dan isteri.

“Bersumpah janji dengan nama tuhan untuk pertahankan dosa yang dibuat,” tulisnya.

Berdasarkan video tersebut, kelihatan lelaki yang terpalit kontroversi itu mengakui akan kelemahan dirinya.

Yang terakhir sekali ya saya reveal lah ya.Ahmad aslam bekas suami yang takda ihsan, dan sedikit terdetik kesian pun dekat anak2 dan isteri. Bersumpah janji dengan nama tuhan untuk pertahankan dosa yang dibuat. pic.twitter.com/Rc5rIaSaG8

— misya (@umisyamazlan) September 8, 2023

“Sekarang ini, Aslam nak main nama Allah pun dah tak boleh dah sebab semua orang dah tak percaya Aslam.

“Aslam nak minta maaf pun memang tiada guna dah. Tapi yang Aslam boleh cakap, sebelum ini lepas Aslam janji tu memang betul Aslam nekad nak berubah.

“.. Satu bulan lebih macam itu bang, dia datang balik, kejar-kejar balik, tak bolehlah bang..

“Aslam punya lemah satu bang, Aslam tak boleh nak lawan Aslam punya kelemahan sendiri,” kata Ahmad Aslam.

BACA BERITA BERKAITAN: ‘Check in hotel’ – Wanita dakwa anak Abby Abadi sondol suami orang hingga bercerai

Author

Diyana Rahip

View all posts

View all posts


Lim Teong Kim bukan lagi ketua jurulatih Perak FC

IPOH: Kelab bola sepak Perak FC hari ini mengumumkan penamatan khidmat Datuk Lim Teong Kim sebagai ketua jurulatih pasukan itu berkuat kuasa serta-merta.

Perak FC dalam kenyataan di laman rasmi Facebook pasukan itu, memaklumkan tempat jurulatih yang berasal dari Melaka itu akan digantikan oleh pengendali Perak FC B-23, Yusri Che Lah sebagai ketua jurulatih sementara skuad berkenaan.

“Perak FC merakamkan setinggi-tinggi penghargaan dan terima kasih atas segala sumbangan khidmat Teong Kim bersama pasukan.

“Kami juga mengucapkan selamat maju jaya dengan kerjaya kejurulatihan beliau di masa hadapan dan mendoakan yang terbaik,” menurut kenyataan itu.

Teong Kim menjadi jurulatih ketiga yang ditamatkan khidmat oleh pasukan Liga Super musim ini selepas pengendali Kelantan FC Choi Moon-sik dan Tomas Trucha dari Kelantan United FC.

Sepanjang Liga Super musim 2023 pasukan yang mendapat jolokan The Bos Gaurus itu hanya meraih dua kemenangan, tiga seri dan tujuh kekalahan selepas 12 perlawanan dan menduduki tangga ke-11 liga dengan mengutip sembilan mata.

Teong Kim dilantik ke jawatan berkenaan pada September tahun lepas menggantikan Yusri yang ditugaskan membimbing skuad B-23 Perak FC.

Untuk rekod, Yusri mempunyai pengalaman luas dalam bidang kejurulatihan dan memulakan karier kejurulatihan sejak 2014 bersama pasukan Perlis. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Kelantan tidak benarkan masjid jadi alat politik

KOTA BHARU: Kelantan kekal pendirian tidak membenarkan masjid atau surau sebagai tempat propaganda politik.

Mufti Kelantan, Datuk Mohamad Shukri Mohamad berkata, Kelantan sudah lama memberi kepercayaan kepada golongan profesional untuk mentadbir masjid bagi mengelakkan rumah ibadah menjadi ‘gelanggang’ politik.

Katanya, hal berkaitan keagamaan perlu diserahkan kepada golongan yang pakar dalam bidang itu.

“Kempen parti politik sudah sekian lama tidak berlaku sejak tahun 1915.

“Majlis Agama Islam dan Adat Istiadat Melayu Kelantan (MAIK) yang ditubuhkan pada 1915 tidak pernah membenarkan masjid sebagai tempat propaganda politik.

“Politik memang tidak boleh diasingkan daripada Islam tetapi parti politik itu perlu diasingkan dari masjid,” katanya.

Beliau berkata demikian kepada pemberita selepas merasmikan Majlis Pelancaran Buku Peringatan 150 Tahun Masjid Muhammadi di sini pada Rabu.

Beliau turut mendedahkan, ada cubaan pihak tertentu untuk menjadikan masjid sebagai lokasi berpolitik tetapi gagal kerana kerajaan negeri sentiasa melakukan pemantauan.

Tambah beliau, MAIK berperanan sebagai institusi yang mengawal dan menjaga keamanan daripada diganggu gugat oleh keadaan yang boleh menimbulkan kegelisahan dalam masjid.

MEDIA VARIASI, sebelum ini melaporkan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah, dan beberapa Raja-Raja di negeri masing-masing sudah sekian lama bertitah melarang para agamawan menggunakan masjid dan surau untuk menyebar ceramah politik.

Raja Kelantan, Selangor, Perlis, Perak, Johor antara kerajaan negeri yang lantang melarang rakyatnya menjadikan masjid atau surau sebagai tempat untuk mencerca sesama umat, bertelingkah dan gelanggang politik, saban tahun.

Sebaliknya, mereka sentiasa berpesan agar sebuah institusi ibadah seharusnya kekal sebagai pusat menyebarkan kebaikan, pusat kegiatan umat Islam, malah sebagai lilin yang menyinari masyarakat setempat.

Author

Tun Puteh Wanti

View all posts

View all posts


Lebih 47,000 mangsa banjir masih berlindung di PPS tiga negeri

KUALA LUMPUR: Lebih 47,000 mangsa banjir masih berlindung di pusat pemindahan sementara (PPS) di tiga negeri, dengan Johor masih merekodkan jumlah mangsa tertinggi setakat 8 pagi ini.

Di JOHOR, bilangan mangsa meningkat kepada 45,048 orang pagi ini berbanding 42,852 pada malam semalam, meskipun banjir mulai surut di beberapa daerah.

Menurut kenyataan Jawatankuasa Pengurusan Bencana Negeri (JPBN), Batu Pahat menjadi daerah paling teruk terjejas dengan 35,099 orang dipindahkan, diikuti Muar dengan 4,094 mangsa dan Tangkak dengan 2,436 orang.

JPBN berkata, keadaan banjir di beberapa daerah seperti Mersing, Kota Tinggi, Kluang dan Segamat pula makin surut.

Sebanyak 10 sungai masih melepasi paras bahaya antaranya Sungai Batu Pahat di Empangan Bekok (Batu Pahat) yang kini berada di paras 19.94 meter (m); Sungai Muar di Buloh Kasap (Segamat) di paras 9.30m dan Sungai Muar di Bukit Kepong (Muar) di paras 4.96m dan cuaca untuk seluruh daerah di negeri berkenaan hari ini dijangka cerah.

Di PAHANG, Sekretariat JPBN melaporkan jumlah mangsa banjir pada pagi ini kekal dengan 2,248 mangsa daripada 659 keluarga dan ditempatkan di 15 PPS sekitar Rompin.

Laman web publicinfobanjir.water.gov.my pula melaporkan Sungai Keratong di Rompin masih melebihi paras bahaya pagi ini.

Di MELAKA, jumlah mangsa banjir di Jasin turun kepada 523 mangsa daripada 141 keluarga pagi ini berbanding 557 mangsa daripada 149 keluarga malam tadi dan kesemua mangsa ditempatkan di lima PPS.

Sekolah Kebangsaan (SK) Batu Gajah menempatkan seramai 193 mangsa, SK Parit Penghulu, (142), SK Seri Mendapat (32), SK Sungai Rambai (94) dan Sk Parit Gantong (62). – BERNAMA


Espresso senjata baharu perangi Alzheimer?

KOPI espresso boleh mengandungi sebatian yang menghalang perkembangan penyakit Alzheimer.

Satu kajian yang diterbitkan dalam Journal of Agricultural and Food Chemistry mendapati sebatian espresso tertentu berpotensi mempengaruhi permulaan penyakit.

Keputusan makmal awal tidak mengesahkan bahawa meminum espresso akan menghalang Alzheimer pada manusia.

Walau bagaimanapun, ia boleh menjadi batu loncatan ke arah mencari atau mereka bentuk sebatian bioaktif lain terhadap penyakit neurodegeneratif, termasuk Alzheimer.

Protein yang dipanggil tau membantu menstabilkan struktur dalam otak yang sihat, tetapi protein ini boleh membentuk gumpalan, atau fibril, dalam penyakit Alzheimer dan keadaan neurodegeneratif yang lain.

Proses ini dipercayai memainkan peranan penting dalam perkembangan dan perkembangan penyakit ini.

Dr Mariapina D’Onofrio, dari Universiti Verona, dan rakan-rakannya memutuskan untuk menyiasat sama ada sebatian tertentu dalam espresso boleh menghalang pengumpulan tau.

Untuk melakukan ini, pasukan menjalankan eksperimen menggunakan espresso yang diperbuat daripada biji kopi yang dibeli di kedai.

Para penyelidik mencirikan struktur kimia espresso menggunakan spektroskopi resonans magnetik nuklear, mengenal pasti beberapa sebatian utama: kafein dan trigonel (kedua-dua alkaloid), genistein (sejenis flavonoid), dan teobromin (sebatian yang juga terdapat dalam coklat).

Sebatian ini, bersama-sama dengan ekstrak espresso lengkap, diinkubasi bersama bentuk protein tau yang dipendekkan sehingga 40 jam.

Apabila kepekatan ekstrak espresso, kafein atau genistein meningkat, fibril tau menjadi lebih pendek dan tidak membentuk kepingan yang lebih besar.

Hasil yang paling dramatik diperhatikan dengan ekstrak espresso lengkap.

Eksperimen lanjut mendedahkan bahawa kafein dan ekstrak espresso boleh mengikat fibril tau yang telah terbentuk sebelumnya.

Fibril yang dipendekkan didapati tidak toksik kepada sel, dan ia tidak bertindak sebagai “benih” untuk pengumpulan selanjutnya.

Dr D’Onofrio memberitahu The National: “Kesan perencatan adalah serupa dengan yang diperhatikan dalam kes sebatian lain seperti limonoid, oleocanthal dan curcumin.

“Hasil kajian kami yang menarik ialah sebatian tunggal memberikan kesan yang lebih rendah daripada campuran kopi.

“Pengambilan kopi espresso sederhana – dua atau tiga cawan sehari – boleh memberikan jumlah biomolekul yang setanding dengan kepekatan yang menunjukkan kesan antipengumpulan dalam kajian kami.”

Walaupun penemuan ini memberikan pandangan yang menarik tentang potensi neuroprotektif kopi espresso, lebih banyak kajian diperlukan sebelum kesan pada manusia dapat disahkan.

Espresso, seperti minuman kopi lain, mengandungi lebih daripada seribu sebatian.

Walaupun bioaktiviti keseluruhan minuman dan komponen individunya telah diterokai, mekanisme sebenar sebatian ini mempengaruhi protein tau, dan bagaimana ini boleh diterjemahkan kepada manfaat neuroprotektif untuk manusia, masih tidak jelas.

Kerja pasukan penyelidik mencadangkan perancah molekul yang berpotensi untuk mereka bentuk terapi terhadap penyakit neurodegeneratif, terutamanya yang melibatkan protein tau.

Dr D’Onofrio berkata: “Matlamat utama kajian kami adalah untuk memahami sama ada salah satu minuman yang paling banyak digunakan boleh memberi kesan yang baik pada salah satu ciri sekumpulan penyakit neurodegeneratif, pengumpulan tau.

“Untuk kajian seterusnya, kami akan memberi tumpuan kepada sebatian lain yang berasal dari makanan, khususnya yang biasa dalam diet Mediterranean kerana tidak banyak kajian telah dijalankan ke atas protein tau.”

Penemuan ini menggariskan potensi menyiasat komponen diet harian untuk sifat penggalak kesihatan mereka.

Author

Taufik Asmady Abdul Aziz

View all posts

View all posts


Mahu cuba sesuatu yang ekstrem, wanita ditahan polis

MELAKA: Gara-gara mahu mencuba sesuatu yang ekstrem, seorang wanita ditahan di rumahnya di Kampung Kuala Linggi dipercayai terlibat dalam cubaan samun di sebuah kedai emas baru-baru ini.

Ketua Polis Daerah Melaka Tengah, ACP Christopher Patit berkata, bertindak atas maklumat suspek berusia 35 tahun itu ditahan kira-kira 5 petang Khamis lepas oleh sepasukan polis dari Bahagian Siasatan Khas D9 Jabatan Siasatan Jenayah (JSJ) Ibu Pejabat Polis Kontinjen (IPK) Melaka.

“Siasatan awal mendapati wanita itu sedang hamil dan mempunyai suami serta tiga anak selain bekerja sebagai eksekutif sumber manusia di sebuah syarikat swasta.

“Dipercayai motif suspek melakukan perkara itu kerana ingin mencuba sesuatu yang ekstrem,” katanya dalam satu kenyataan di sini hari ini.

Terdahulu, tular satu klip video berkaitan kejadian itu di laman sosial dipercayai daripada rakaman kamera litar tertutup (CCTV) kedai emas berkenaan yang memaparkan seorang wanita berjubah dan berpelitup muka dipercayai cuba menyamun menggunakan sebilah pisau di sebuah pasar di Ayer Keroh.

Christopher berkata, dalam kejadian pada 20 Disember lepas kira-kira 4.45 petang itu, suspek masuk ke kedai dan berpura-pura ingin membeli emas, secara tiba-tiba mengeluarkan sebilah pisau dan mengacukannya kepada pengadu yang juga pekerja kedai ketika melayani suspek.

Menurut beliau, wanita itu dibawa ke Ibu Pejabat Polis Daerah (IPD) Melaka Tengah untuk tindakan selanjutnya selain polis turut merampas sebilah pisau berukuran 13 sentimeter yang digunakan dalam kejadian terbabit.

“Suspek telah direman selama empat hari sehingga 27 Dis dan siasatan lanjut diteruskan. Kes disiasat di bawah Seksyen 393/397 Kanun Keseksaan kerana cuba merompak menggunakan senjata,” katanya. – BERNAMA


Terkesima! Anak tikus ‘berendam’ dalam sos cili

KEJUTAN buat seorang wanita apabila melihat sos cili yang disimpan di dapur rumahnya dimasuki seekor anak tikus.

Perkongsian wanita dikenali Lia di TikTok miliknya memaparkan seekor anak tikus yang masih hidup tersekat dalam sos cili berbotol kaca.

Menurut Lia, kejadian itu berlaku gara-gara dia terlupa menyimpan sos cili tersebut dalam peti sejuk.

“Selalunya botol sos letak dalam peti tapi malam tu (waktu kejadian) terlupa nak letak dalam peti ais.

“Pagi-pagi nak ambil botol sos tu tengok-tengok penutup terbuka dan macam ada benda yang bergerak dalam botol tu. Tengok lebih dekat lagi anak tikus dalam tu! Memang kesian tapi tu lah, dengan botol sos dah buang,” tulisnya.

Menjengah di ruangan komen, rata-rata warga net berasa hairan dengan kejadian tersebut kerana tidak pernah terlantas di fikiran mereka bahawa seekor tikus ‘berani’ memuatkan diri ke dalam botol sos cili.

Malah, ada juga yang berseloroh mengatakan tikus zaman kini semakin moden dan sedih melihat tikus berkenaan menahan pedih ‘berendam’ dalam sos cili itu.

“Tikus sekarang dah pandai. Kadang tudung saji pun dia pandai buka, perangkap tikus pun dia tolak je,” tulis netizen.

“Akibat panas sangat semua haiwan tak betul dah,” tulis warga maya.

“Tikus tu nak jadi ‘hot n spicy’,” komen seorang lagi netizen.

Author

Diyana Rahip

View all posts

View all posts


KP APMM kecewa kelewatan serahan OPV

PUTRAJAYA: Ketua Pengarah Agensi Penguatkuasaan Maritim Malaysia (APMM), Laksamana Datuk Mohd Zubil Mat Som yang akan bersara wajib pada 19 Mac ini, melahirkan rasa kecewa berhubung kelewatan penyerahan Kapal Peronda Luar Pesisir (OPV).

Ditemui pemberita pada istiadat paluan berundur sempena persaraan beliau di Dataran Pahlawan Negara di sini pada Khamis, Mohd Zubil berharap OPV pertama (OPV1) dapat diserahkan selewat-lewatnya tahun ini supaya dapat digunakan bagi operasi mengawal keselamatan perairan negara.

Beliau berkata mengikut perjanjian awal, OPV1 dijanjikan untuk serahan pada bulan ini namun kini beliau difahamkan serahan tersebut hanya akan berlaku pada Julai depan.

“Kalau ikut perjanjian awal dua OPV sepatutnya diserahkan tahun ini iaitu  OPV1 yang mana akan diserah pada bulan Mac tapi dah nak habis bulan ni, belum ada perkembangan lagi. OPV2 pula masih menjadi tanda tanya,” katanya.

Menteri Dalam Negeri, Datuk Seri Saifuddin Nasution Ismail sebelum ini dilaporkan berkata OPV 1 dan 2 bakal siap dan diserahkan kepada APMM pada tahun ini mengikut tempoh ditetapkan iaitu masing-masing pada Mac dan Oktober.

Pada Oktober lepas (2022), OPV1 sepanjang 83 meter dan lebar 13.7 meter dengan keupayaan melakukan pengawasan jarak jauh sehingga ke Zon Ekonomi Eksklusif (ZEE) serta kawasan di luar jangkauan kapal kecil, telah dilancarkan ke air.

Mohd Zubil berkata, OPV merupakan kapal terbaik untuk APMM, kerana ia berupaya mengharungi laut dan ombak serta bertahan di laut selama 28 hari tanpa perlu berulang-alik ke daratan untuk mengisi minyak. – BERNAMA


Anwar yakin Gabenor BNM baharu mampu teruskan kebijakan monetari mampan, stabil

KUALA LUMPUR: Perdana Menteri, Datuk Seri Anwar Ibrahim yakin pelantikan Gabenor Bank Negara Malaysia (BNM) yang baharu, Datuk Shaik Abdul Rasheed Abdul Ghaffour mampu meneruskan kebijakan monetari yang mampan dan stabil.

Perdana Menteri turut menaruh sepenuh kepercayaan kepada Shaik Abdul Rasheed dalam mendepani tantangan semasa lantas mencipta lonjakan yang baharu buat negara tercinta.

Shaik Abdul Rasheed bakal mengambil alih jawatan Gabenor daripada Tan Sri Nor Shamsiah Mohd Yunus yang dijadual menamatkan khidmatnya pada 30 Jun ini.

“Hari ini, saya telah mengadakan pertemuan dengan Gabenor Bank Negara yang baharu Datuk Shaik Abdul Rasheed Abdul Ghaffour di pejabat.

“Saya menzahirkan rasa keyakinan yang tinggi kepada beliau dalam meneruskan kebijakan monetari yang mampan dan stabil, dan ia pastinya akan ditingkatkan agar kedudukan kewangan negara menjadi lebih baik, kukuh dan stabil,” katanya menerusi hantaran di laman Facebook hari ini.

Anwar turut mengutuskan penghargaan kepada Nor Shamsiah atas jasa bakti beliau mengemudi BNM terutama ketika negara melalui saat-saat sukar dan getir sepanjang tempoh COVID-19 menyerang. – BERNAMA


Universiti Cyberjaya lancar program pendidikan baharu

CYBERJAYA: Universiti Cyberjaya melancarkan program pendidikan baharu di bawah Fakulti Psikologi dan Sains Sosial (FPSS)

Program itu merangkumi Pendidikan Awal Kanak-Kanak dan Ijazah Sarjana Muda Pendidikan (Kepujian) dalam Pengajaran Bahasa Inggeris sebagai Bahasa Kedua (TESL).

Naib Canselor Universiti Cyberjaya, Profesor Dr. Zabidi Hussin menekankan kepentingan pendidikan yang amat penting dan komitmen tidak berbelah bahagi universiti untuk memartabatkan masyarakat melalui inisiatif pendidikan.

“Hanya melalui pendidikan kita dapat melengkapkan individu dengan kuasa untuk mengambil bahagian dan menyumbang kepada pertumbuhan ekonomi dan ini seterusnya memacu kemakmuran ekonomi negara.

“Melalui pendidikan, individu dapat mengambil bahagian dalam aktiviti sivik, terlibat dengan proses demokrasi dan membuat keputusan termaklum dalam hal politik dan sosial,” katanya.

Beliau berkata demikian ketika pelancaran Program Pendidikan Baharu di bawah Fakulti Psikologi dan Sains Sosial (FPSS) di Universiti Cyberjaya, hari ini.

Dalam pada itu, pelancaran itu diselangi dengan Forum pendidikan di Malaysia: Strategi untuk Pembaharuan yang berfungsi sebagai platform penting untuk menyerlahkan kepentingan pendidikan dan program baharu Universiti Cyberjaya.

Forum terbabit dipengerusikan oleh Profesor di Universiti Cyberjaya dan mantan Menteri Pendidikan Prof. Dr. Maszlee Malik; dan turut dihadiri empat panel iaitu Canselor Universiti Cyberjaya, Profesor Emeritus Tan Sri Anuwar Ali; Presiden MUDA, Syed Saddiq Syed Abdul Rahman; Ketua Pegawai Eksekutif dan Pengasas Bersama Cell Biopeutic Resources, Jezamine Lim; serta Ketua Pegawai Eksekutif Pemimpin Global School Leaders, Cheryl Fernando.

Author

Nurul Ain Japri

View all posts

View all posts


Lelaki terlibat dadah bakar rumah keluarga

MUKAH: Berang selepas mengesyaki ahli keluarga melaporkan penglibatannya dalam aktiviti dadah, seorang lelaki bertindak membakar rumah keluarganya di Skim Penempatan Semula Kampung Sungai Alo di sini malam tadi.

Ketua Polis Daerah Mukah, DSP Muhamad Rizal Alias dalam kenyataan berkata, kejadian kira-kira 7.40 malam itu menyebabkan 12 penghuni termasuk suspek telah kehilangan tempat tinggal.

“Suspek yang merupakan penganggur berusia 30 tahun dikatakan memulakan kebakaran itu di bahagian belakang rumah tersebut. Pada lebih kurang 7.40 malam pemilik rumah yang juga abang kepada suspek telah terdengar suspek memanggil keluar ahli keluarganya untuk keluar memadamkan api.

“Apabila mangsa dan semua ahli keluarga keluar dari rumah, mereka mendapati bahagian belakang rumah telah terbakar dan api sedang merebak. Kesemua mereka dapat menyelamatkan diri tetapi tidak dapat menyelamatkan apa-apa barang peribadi di dalam rumah tersebut,” katanya.

Suspek yang disyaki berada di bawah pengaruh dadah kemudiannya ditahan oleh ahli keluarganya dan orang awam sebelum diserahkan kepada pihak polis.

Anggota Jabatan Bomba dan Penyelamat Mukah berjaya memadamkan api namun rumah tersebut musnah keseluruhannya.

Suspek yang mempunyai rekod lampau di bawah Seksyen 324 Kanun Keseksaan kerana dengan sengaja menyebabkan kecederaan menggunakan senjata kini direman untuk siasatan lanjut. – BERNAMA


Portugal lwn Uruguay: Bruno Fernandes jaring dua gol

DOHA: Bruno Fernandes menjaringkan dua gol sekali gus melayakkan Portugal menempah tempat ke kelompok 16 terbaik kejohanan Piala Dunia dengan kemenangan 2-0 ke atas Uruguay di Stadium Lusail.

Gol pembukaan berlaku pada minit ke-54 apabila pemain tengah itu cuba membuat hantaran silang kepada Cristiano Ronaldo, meskipun penyerang itu gagal mendapat sentuhan, beliau berjaya mengatasi penjaga gol Uruguay, Sergio Rochet, lapor Xinhua.

Uruguay mengasak untuk menyamakan kedudukan tetapi rembatan lencong Maxi Gomez terkena tiang, manakala Fernandes dihadiahkan peluang sepakan penalti pada minit terakhir selepas video bantu pengadil (VAR) menunjukkan bola terkena tangan pemain pertahanan Uruguay Jose Maria Gimenez.

Pemain tengah itu hampir menyempurnakan jaringan, tetapi cubaannya untuk menjaringkan hatrik gagal apabila rembatannya terkena tiang.

Uruguay perlu menewaskan Ghana dalam perlawanan terakhir kumpulan untuk berpeluang mara ke kelompok 16 terakhir. – BERNAMA


UPSR, PT3 tidak akan dikembalikan

PUTRAJAYA: Kementerian Pendidikan (KPM) kekal dengan keputusan untuk tidak mengembalikan peperiksaan awam Ujian Penilaian Sekolah Rendah (UPSR) dan Pentaksiran Tingkatan Tiga (PT3), walaupun terdapat permintaan daripada ibu bapa yang mahu ia dilaksanakan semula.

Timbalan Menteri Pendidikan II  Datuk Mohamad Alamin berkata UPSR dan PT3 dimansuhkan kerana KPM mahu melahirkan modal insan yang mempunyai kemahiran dalam pelbagai bidang dan tidak terhad dalam bidang akademik sahaja.

“Kami sudah beri penerangan berkali-kali bahawa kali ini kita ambil pendekatan yang lebih inklusif, bukan hanya eksklusif berdasarkan peperiksaan semata-mata kerana kita ingin melahirkan modal insan yang berkebolehan dalam banyak bidang lain.

“Malaysia bergerak ke arah negara yang lebih maju, kami ingin membekalkan negara dengan modal insan dalam pelbagai kepakaran. Itu tujuan utamanya, jadi percayalah kita akan membantu negara melahirkan Malaysia yang lebih berkebolehan,” katanya kepada pemberita selepas menutup Program Pegawai Integriti Bertauliah (CeIO) Siri 31 KPM di sini hari ini.

Mohamad berkata demikian ketika diminta mengulas laporan media yang menyatakan semakin ramai ibu bapa menuntut agar UPSR dikembalikan kerana mendakwa KPM masih belum bersedia sepenuhnya untuk melaksanakan Pentaksiran Bilik Darjah (PBD) sebagai pendekatan tunggal kepada sistem penilaian di sekolah.

Ia berikutan tiga prasyarat utama PBD masih belum dipenuhi sehingga kini yang menambahkan keresahan ibu bapa terhadap keberkesanan pendekatan baharu tersebut.

Tiga prasyarat itu ialah bilangan murid yang ideal antara 20 hingga 25 orang dalam kelas bagi memudahkan guru memantau dan menilai; sukatan pelajaran yang tidak terlalu padat bagi memberi laluan kepada pelbagai aktiviti di dalam kelas; dan guru perlu diberikan autonomi sepenuhnya untuk mentaksir murid.

Pada 28 April lepas, KPM memansuhkan sepenuhnya UPSR dan memperkasakan Pentaksiran Berasaskan Sekolah (PBS) dan PBD, manakala pada 2 Jun lepas kementerian itu turut mengumumkan PT3 dimansuhkan bermula tahun ini dan digantikan dengan pengukuhan PBS.

Sementara itu ketika berucap, Mohamad menyeru guru KPM supaya menggunakan media sosial dengan sewajarnya kerana secara tidak langsung mereka membawa imej kementerian kepada umum.

Beliau berkata KPM telah mengeluarkan Garis Panduan dan Etika Penggunaan Media Sosial bagi Guru dan Murid pada Januari 2017, untuk menerangkan tatacara, peraturan serta kawalan kandungan media sosial yang perlu dipatuhi oleh guru dan murid supaya penyebaran dan perkongsian maklumat terkawal, selain tidak menjejaskan kepentingan perkhidmatan awam juga kedaulatan negara.

“Dokumen ini dengan jelas menyatakan perkara yang dilarang dilakukan oleh guru dan murid ketika menggunakan media sosial antaranya membuat sebarang penyataan menyentuh perkara yang boleh menjejaskan imej dan dasar kerajaan,” katanya.

Sementara itu, Pengarah Akademi Pencegahan Rasuah Malaysia (MACA) Datuk Idris Zaharudin dalam ucapannya pula berkata KPM merupakan kementerian pertama yang melaksanakan program CeIO secara ‘in house’ bersama MACA yang melibatkan 57 pegawai kanan.

“Ini menunjukkan KPM komited dalam memartabatkan nilai integriti khususnya pada warga KPM. Program CeIO ini dilihat selari dengan visi dan misi KPM untuk membangunkan potensi individu bagi melahirkan insan terdidik,” katanya. – BERNAMA


Parti liar: Datuk Seri antara 25 ditahan di Janda Baik

KUANTAN: Seorang lelaki bergelar “Datuk Seri” merupakan antara 25 individu ditahan dalam “parti liar” di sebuah banglo yang disewa di Janda Baik, Bukit Tinggi Bentong, awal pagi tadi.

Ketua Polis Daerah Bentong Supt Zaiham Mohd Kahar berkata kesemua mereka berusia 18 hingga 64 tahun yang terdiri daripada warga asing dan tempatan itu ditahan sepasukan polis kira-kira 1 pagi.

Beliau berkata ketika serbuan polis turut merampas dadah dipercayai jenis ketamin dan pil ekstasi yang dianggarkan bernilai RM800 dan siasatan awal mendapati banglo berkenaan disewa dengan harga RM15,000.

Katanya ujian saringan awal air kencing suspek yang terdiri daripada 15 lelaki dan 10 wanita itu juga didapati positif dadah.

“Seorang yang ditahan bergelar Datuk Seri berusia 46 tahun dan polis masih menyiasat siapa penganjur parti itu. Kesemua suspek direman selama empat hari bermula hari ini bagi membantu siasatan mengikut Seksyen 12(2) Akta Dadah Berbahaya (ADB) 1952 dan Seksyen 15(1) (a) ADB 1952,” katanya dalam satu kenyataan hari ini.

Sementara itu, Zaiham merakamkan penghargaan terima kasih kepada orang ramai khususnya penduduk Bentong yang telah menyalurkan maklumat. – BERNAMA


Terbaik abang Panda! Warga asing duduk di koc wanita dalam MRT kena halau

SEORANG penghantar makanan Foodpanda bertindak menghalau kaum lelaki yang berada di koc khas transit aliran massa (MRT) untuk wanita.

Meskipun perkara tersebut bukan tugas hakikinya, namun penghantar makanan itu berasa bertanggungjawab untuk menyelamatkan kaum wanita daripada terkena sebarang gangguan daripada kaum lelaki.

Menerusi video berdurasi 1 minit 8 saat itu, penghantar makanan tersebut pada mulanya dilihat berjalan di ruang tengah koc wanita.

Dia kemudian menuju ke arah beberapa penumpang lelaki dan mengarah mereka untuk duduk di koc lain.

Video sama turut memaparkan, ruang di dalam koc-koc MRT ketika itu tidak sesak sehingga memaksa orang ramai untuk berhimpit-himpit.

Selain itu, terdapat masih banyak ruang untuk kaum lelaki duduk di gerabak selain koc dikhaskan untuk wanita.

Namun, kebanyakan lelaki yang dipercayai warga asing itu dilihat pura-pura tidak memahami  peraturan dan masih selamba duduk di koc wanita.

Aksi penghantar makanan itu dirakam oleh orang awam yang berada di dalam MRT tersebut dan dikongsi di laman TikTok @jai.samud.

foodpanda prihatin…#fyp

♬ original sound – Jai.Samud – Jai.Samud

Menjengah ke ruangan komen, rata-rata netizen memuji sikap prihatin penghantar makanan tersebut.

Tulis officialmakbawang: “Benda kecil tapi besar maknanya. Terbaik abang Panda.”

Tambah 🌺Mas-86: “Terbaik bang. Kami perlukan ramai lagi orang yang berani seperti abang.”

Ujar Boss Fit: “Macam itu baru betul. Rakyat Malaysia kena jadi macam ini. Berani dan outspoken.”

Atikah Bahrin turut memuji: “Terbaik abam panda.. semoga murah rezeki.”

Kak jee berkata: “Gerabak pink untuk wanita..terima kasih abang panda sebab prihatin.”

Author

Fazleen Safina Abd Jamil

View all posts

View all posts


Belanjawan 2024: RM38.7b peruntukan buat MINDEF, KDN perkasa keselamatan negara

KUALA LUMPUR: Sebanyak RM19.7 bilion diperuntukkan buat Kementerian Pertahanan pada tahun depan, meningkat RM2 bilion berbanding tahun ini.

Sementara itu, Kementerian Dalam Negeri pula memperoleh peruntukan sebanyak RM19 bilion pada tahun depan, meningkat sebanyak RM500 juta daripada peruntukan 2023.

Perdana Menteri, Datuk Seri Anwar Ibrahim berkata, bagi memperkukuh tahap kesiapsiagaan pertahanan dan keselamatan negara, kerajaan akan memulakan proses perolehan aset baharu termasuk perolehan 12 helikopter baharu Tentera Udara Diraja Malaysia (TUDM).

“Perolehan lain ialah aset utama Tentera Darat Malaysia seperti 60 kereta perisai infantri, 50 High Mobility Light Tactical Vehicle (HMLTV), enam Hovercraft Integrated Fast Interceptor serta 733 kenderaan sokongan pelbagai jenis.

“Selain itu, ia turut melibatkan kerja-kerja memasang pulih dua aset kapal selam, meneruskan perolehan tiga Littoral Mission Ship (LMS) Tentera Laut Diraja Malaysia dan perolehan bagi menggantikan aset lama dengan tujuh pesawat kapal terbang twin engine dan lima helikopter ringan Polis Diraja Malaysia (PDRM),” katanya.

Ketika membentangkan Belanjawan 2024 di Dewan Rakyat pada Jumaat, Anwar yang juga Menteri Kewangan berkata, keselamatan sempadan dan perairan negara akan terus dipertahankan,  di samping mempertingkatkan kecekapan dan keberkesanan kawalan di pintu-pintu masuk antarabangsa.

Susulan itu, beliau berkata, pada tahun depan, kerajaan akan menambah aset perairan antaranya perolehan 45 unit bot pelbagai jenis Tentera Darat serta sembilan kapal ronda generasi baharu dan bot pemintas Agensi Penguatkuasaan Maritim Malaysia (APMM).

Katanya, kerajaan juga akan membina tujuh pos imbangan antaranya di Melikin dan Pa’ Daleh, Sarawak, pos keselamatan di Sungai Desa Aji Kuning, Pulau Sebatik di Sabah serta kerja awalan pembinaan dua Kompleks Imigresen, Kastam, Kuarantin dan Keselamatan (ICQS) di Nabawan dan Kalabakan di Sabah.

Jelasnya lagi, kerajaan akan mewujudkan sebuah agensi tunggal sempadan negara (SBA) dan RM20 juta turut disediakan untuk menyelenggara, membaiki serta memperoleh harta modal di pintu-pintu masuk antarabangsa di seluruh negara.

Author

View all posts